text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Wa Sarabyin Francis a Labau - ( Daw 2) - (October 9, 2018)
Nawku hpung a labau lam hpe hkap madat la na ten bai du wa magang nga sai hte rau, daini na lamang hta, hpung ting a ningbaw Wa Sarabyin Francis a labau lam hpe mu hti hka ja sawk sagawn lu ai made mi shiga madat ni hpe matut gam garan ya na matu lajang da n ngai.
Nuwa hpu nau ni, Madu a shaning 1992 ning May shata 20 ya shani hta, Wa sarabyin Francis, shi a Saradaw ting nyang ap ai lamang hpe Saradaw jawng hta sha Cardinal kawn ap jaw ya sai lam chye lu ai. Ya na zawn, sagurem lit magam hpe gun hpai shakut nga let, Carinal Quarracino nnga mat ai hpang, 1998 ning, Feb 28 ya shani hta, Buenos Aires a ginwang up Saradaw kaba lit magam hpe gun hpai sai rai nga ai. Ndai zawn rai nna, ginwang up Sagurem lit magam gun hpai ai (3)ning na ai hpang, ya nnga mat wa sai, San Pra ai Wa Sarabyin Yawhan Paulu (2) kaw nna, shi hpe, Cardinal aya bai dang da hkrum sai rai nga ai. Shi a nhkring nsa sasana magam lam hta shakut shaja ai, wenyi lam yan hta n gun dat ai lam ni a majaw, shi a lam gaw, Latin America dan hta kajai gumhkawng wa sai. Ndai zawn, 2002 ning kalang hte 2008 ning hta, kalang numdaw bai Argentina Saradaw wuhpung a ningbaw lata dang da hkrum sai. Anhte yawng chye chyalu rai nga sai, lai wa sai 2005 ning, San pra ai Wa Sarabyin Yawhan Paulu (2) nnga mat ai hpang, Wasarabyin Benedict XVI hpe, Sarabyin lata dang ai shaloi mung, sa dung shang lawm lai wa sai rai nga ai.
Wa Sarabyin shi a buga rai nga ai, Boeno Arise a lithkam Sagumrem magam hpe gun hpai nga ai ten, Jau ni hte yu maya hpung masha ni, lata gindun nna, nawku hpung a magam lam hta shakut shaja ai, matsan jam jau hkrum ai ni hpe myit du, myit shalawm let, shanhte hpe lakawn lanawn ai magam hpe n gun shadat ai, hpung masha ni hte ahkum dinglum, ni ni htep htep rai nna, woi awn lakawn lai wa sai rai nga ai. Shi a labau laika ni hta hti yu ai shaloi, dai shi a Saradaw ginwang hkan na Nawku hpung masha ni, shi a jawngma manang ni, hku hkau ai manaw manang ni a hkamsha lam hte shi a ntsa mu mada ai lam ni hpe hpaw tsun dan ai lam ni mu lu nga mali ai nu wa ni.
Ganing re ai mu mada ai lam kun? Nga jang, … Wa Sarabyin gaw, kadai hpe mung hku hku hkau hkau maren mara tsun shaga chye ai, shi gaw, ting kyeng mawdaw, Taxi n jawn ai, mungchying sha ni jawn ai mawdaw kaba ni sha jawn ai, dai majaw, mung chying sha ni a sak hkrung nga pra lam hpe grau chye na hkam sha ya lu ai nga ai. Shi a manang ni tsun da ai hta gaw, shi gaw, grai sumnung shingdi ai hte sak hkrung hkawmsa ai wa re nga da ai.
Ndai zawn rai nna, shi a Saradaw ginwang na hpung masha ni a matu, grai kam hpa shara, rai nga ai ten, 2013 ning, Feb 28 ya shani, Wa Sarabyin Benedict XVI, Sarabyin lit magam kaw nna, hkringsa mat ai hpang, March 13, 2013 hta gaw, 1.2 Billion, Wan hkying mi jan re ai Catholic Nawku hpung hpe woi awn taw nga ai gaw, daini du hkra rai nga ai. Wasarabyin a mying gaw, Jorge Mario Bergoglio raitim, San francis Assii a mying hpe la let, shi zawn rai nna, maku grup yin shingra tara hpaw tsawra makawp maga ai, matsan mayan hkam, shagrit shanem let, nawku hpung a magam hpe woi awn na ngu ai yaw shada lam hte hpawn rai nna, Francis ngu myit la let, Sarabyin a lit magam hpe gun hpai ai rai nga ai. Bai nna, Wa Sarabyin a lak lai ai lam gaw, shi hpe Sarabyin lata dang da ngu ai hpang, San peter pa kaba hta ala nga ai, Mungdan shara shagu na du zup nga ai hpung masha ni hpe, shakram ai lam gaw, tsawra ai nawku hpunau ni yawng, ngwi pyaw ai shana de maga rai u ga nga nna shawng, ahkum alum shakram lai wa ai rai nga ai.
Bai nna, Nawku hpung masha ni hpe tsun ai hta, Nawku hpung a htung tara nga ai hte maren, Wa Sarabyin Benedict hkringsa mat ai majaw, Sarabyin byin bai lata ra ai, dai majaw, nye a manang Cardinal ni hku nna, mungkan shara shagu na, Cardinal ni hpe shaga let, Sarabyin lata dang da lam ai galaw ai hte, anhte ndai kaw du zup nga ga ai. Nye a manang ni mung, ngai hpe ndai sagurem magam lit shatsam ai hte Karai Wa jaw ya ai lit magam rai sai majaw, ngai hkap la sai. Raitim, ya ngai nanhte Nuwa hpunau ni yawng hpe, rai n shaman shi yang, ngai hpe kyu hpyi ya marit nga nna, san peter pa kaba hta du hpawng nga ai hpung masha ni hpe hpyi lajin lai wa sai lam garam garan ya let, Wa sarabyin Francis a labau lam ngam nga ai daw hpe du na lamang hta bai hkap madat la nga ga.
Shamyet shanat ai - Wa Sarabyin Francis a Labau Laika Buk hte Wa Sarabyin a Documentry
Ka Lajang ai; Mama Rose Angeline Maran Nang Doi
RVC Ginjaw Rung, Aung Nan
Myitkyina


c: text/html

text:
Myen asuya ningnan lakhtak mung, shawng na asuya zawn sha majan grau laja wa na masa re lam Jinghpaw Wunpawng Hkalup Hpung Ginjaw (KBC) kaw nna mungdan kata shinggan tinang nawku hpung ni de May 24 ndau hte shana lajin dat sai re.Jinghpaw nawku hpung ni hta kaba dik KBC ginjaw a ndai ndau e ginlam (6) lawm nna shawng ningnan, asuya ningnan lakhtak majan grau kaba wa na lam hpe ya na zawn shadum dat ai.
“Myen mungdan gaw 2016 ning April shata kaw na asuya nnan galai sai raitim anhte Wunpawng sha ni nga ai buga ginra ni hta majan matut manoi byin nga ai. Myen hpyen dap a htu sit shang kaup ai lam grau law wa ai. Moi na hte n shai ai grau laja wa na zawn byin nga ai.”
Bai nna Wunpawng myusha ni hpyen yen dabang ni hkan nga ai gaw 2016 June shata 9 ya hta manga ni hpring sai re. Ya ten mungkan mungdan ni a karum madi shadaw lam ni grau grau yawm mat wa ai majaw hpyen yen dinghku ni hta mayak ni grau law wa ai lam tsun da ai.
Dai re majaw Jinghpaw ginra (Jinghpaw mungdaw hte lahta Sam mung) ni hta majan 5 ning hpring nhtoi shani tinang buga hte ni nawn ai buga ni rau pawng hpawn rai alak mi lusha gam kyu hpyi na matu lajin dat ai re.
Wunpawng Mungdan Shanglawt Hpung, KIO hpe simsa lam lakmat htu na matu KBC ginjaw kaw na tsun ya na matu Hpyendap Daju (Hkarang), Masat (1) Laksan Hpyen Majan Masing up Lat Du Daju Jum Htun Htun Nawng gaw April praw 7 ya shani Myitkyina KBC ginjaw rung de sa du tsun shadut wa sai.
Amyusha Democracy Ginjaw, NLD asuya lung wa ai bat mi kaw nna Myen hpyendap gaw Wunpawng Mungdan Shanglawt Hpyendap, KIA hpe gasat wa ai gaw dai ni du hkra rai nna Manje KIA dap ni hpe gaw May 17, 18 ya shani jet nbungli hte majan helicopter ni hte wa gap gasat sai re.
KIO gaw asuya hte mungmasa jahta na hkyen nga ten, Hpakan, Waimaw hte Manje gaiwang kata asuya dap ni a grau grau majan baw gasat ai lam ni hpe mung hkrum nga ai re.

robotstxt: allowed

filter: keep


text:
Mung shawa asuya ningnan lung ai ten, Myen hpyendap gaw Wunpawng Mungdan Shanglawt Hpyendap KIA hpe n-gun hte htu gasat ai majaw dinghku majan byin wa mai ai nga, maigan daju Jinghpaw Wunpawng Amyusha Hpung KNO a April 24 ndau e sadi jaw dat sai.
KNO hte Wunpawng Mungdan Shanglawt Hpung KIO gaw Memorandum of Understanding (MoU) ngu ai J.W sha ni a mung masa lawt lam hta hpyen masa, mung masa arau jawm galaw sa wa na matu 2011 January 22 hta lata masat htu da ai re.
Myen hpyendap kaw nna Jinghpaw mungdaw de matut majan hpaw nga dingyang rai yang, KNO gaw Jinghpaw Wunpawng amyusha ni hte lata gindun nna Jinghpaw Wunpawng ginra ni hpe makawp maga na masing kaba hpe ninggun dat galaw sa mat na re lam sadi jaw da ai.
Jinghpaw ginra hta sha n ga, Myen mung ting na amyu bawsang laknang lang rawt malan hpung ni yawng a ginra shagu hta asuya ningnan lakhtak majan matut baw dingyang rai yang, Myen mung kata hta mungdan dinghku majan kaba byin wa chye ai lam, ndau hta tsun ai re.
Hka jaw poi n du shi ten hte ngut ai hpang asuya dap gaw KIA ginjaw Laiza makau shawnglam dap rai nga ai Dapdung 18 npu Sut Shang Post, Nbu Kawng Post, Pau Se post hte laga langai, yawng KIA shawnglam post 4 hpe gasat zing la kau sai re.
Bai nna lai wa sai bat laman sha ginjaw Laiza makau mayan hkan hte lahta Sam mung KIA dapba 6 ginra hkan asuya dap hte matut majan byin nga ai re.
Jinghpaw Wunpawng Amyusha Hpung KNO hpe maigan du Jinghpaw Wunpawng amyusha ni kaw nna 1999 January 9 hta hpaw ninghtan da sai re.


text:
Daini Hugawng Pa, Lido lam shara lahkawng hte Nambyu N’Ga Ga kahtawng makau hta Myen hpyendap hte KIA Dung 14 lapran gasat gala majan ni byin ai re.
N’Ga Ga de Myen ni n-gun bai jat ai majaw ya shiga ka nga ai Myen mung aten hkying 6pm jan du hkra, wuhpung lahkawng dap lapran laja lana gap hkat nga ai lam, ginra masha ni hku nna chye lu ai.
Bai nna, Namti hte Dumbung lapran Loili Yang hte Nawnglung Kawng Ra hte Namhpyet lapran hta mung aten kadun gasat gala byin ai lam sagawn chye lu ai.
June praw 3, lai wa sai bat kaw nna Wunpawng Mungdan Shanglawt Hpyendap KIA Dapba 2 npu Dung 14 ginra, pat maw, ja maw nga ai de Myen hpyen ni kalang bai majan baw gasat wa ai majaw shani shagu gasat gala majan ni byin nga ai re.
Myen hpyen nbungli ni gaw June praw 5 ya shani pat maw, ja maw ni hta nga ai masha yawng June 15 ya shani hpang jahtum pru na matu laika agat shabra dat sai re.
Dai re majaw, KIA Dapba 2 kata Dung 6, 11 hte 14 hku nna mung Myitkyina-Danai Lam, Mugawng-Hpakan lam ntsa June 10, hpawt na kaw nna ‘shana kadai n mai lai na’ lam pat ai sadi jaw laika ni hpe ndau shabra dat ai re.
Bat mi jan majan a majaw majan ginra hte pat maw, ja maw na masha ni nkau Danai de hprawng yen nga sai raitim nkau Myen ni ahkang n jaw ai majaw chyat rawng ai mung nga nga ai lam hpyen yen lakawn lanawn hpung ni tsun ai.
Daini, June praw 9, Myen asuya hte Wunpawng Mungdan Shanglawt Hpung KIO lapran majan kalang bai byin wa ai 6 ning hpring ai nhtoi hta ya na zawn Hugawng Pa de wuhpung lahkawng dap lapran majan bai laja wa ai re.
Popular
Latest
-
Shiga 5 hours 39 mins ago
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Rung Hte Hkawm Chyai Lamang Shiga
Anhte a rung ni hte laika dip shabra ai shara ni hpe hkawm chyai na matu nang hpe saw shaga ga ai. Shara hte aten hpe tam yu u.
Peru
Jirón El Cortijo 329
Monterrico Chico. Santiago de Surco
LIMA 33
PERU
+51 1-434-1474
Hkawm Chyai Lamang
Langai Ya kaw nna Manga Ya
8:00 a.m. kaw nna 11:00 a.m. hte 1:00 p.m. kaw nna 4:00 p.m.
Na ai aten: Hkying hkum mi
Dan Dawng Lam Ni
Chyum Laika hte seng ai laili laika ni hpe Quechua (Ancash), Quechua (Ayacucho), Quechua (Cuzco), Shipibo-Conibo, Awajun amyu ga hta n-ga Peru Lata Masat Kumla Ga ni hte mung ga gale nga ai.


text:
WUNPAWNG Myu sha ni hpe Singapore Mungdan A Su Ya(gov) Kaw nna *KACHIN* ngu ai Amyu Mying hte tara shang PR Jaw ya sai
Labau Sak Se Kadun!
By PaHtau Nsen
JaChyum Ga
Esaia 55:9,Eshta 4:14
Ngai gaw (Du Zahkung Hkawng Je) hte jan Batsam Hawng Nyoi yan a kasha ma kaw wa re. Karai Kasang a chye ju san san hte tsi sarama bungli hte myen mung kaw manga ning magam gun ngut ai hpang Singapore de1999 hta du sa ai.
Ngai Singapore du ai shaloi ICA form hta amyu mying kachin ngu ai lata na n nga ai. Dai majaw dai ten na Singapore du wunpawng myu sha ni yawng gaw n kam tim a myu hpe' Burma' or' Myanmar' ngu ai hpe lata bang wa sai.
Karai KaSang a chye ju jaw e2005 shaning htum maga de ngai Singapore PR hpe shawk na daw dan let ICA de form sa shawn ai.
PR application form ka ai Shaloi a myu hta 'Myanmar'ngu n kam ka ai majaw officer hpe san yu yang, n mai ai myen mung masha ni a Matu gaw 'shani 'Myanmar' Karen sha mai lata la ai nga sanglang ai..
Myit hta hpa ka tim n ra na re ngu zawn nawn ai majaw ''Kachin'' gasi loi bung ai'Karen''hpe Lata bang dat sai..
6february 2006 shani IC card sa htuk na, card hpe yu dat yang a myu ""Karen ,, nga hti lu ai. A Myu-''KACHIN'' ngu mai galai na matu mai tang shawn na kun ngu Officer hpe san yang, n mai ai sha nga ai.
Dai majaw dai shani PR card lu tim myit hta ai n nga dum let, Karai Kasang Hpe ga san san kau sai. PR card hpe shagu myit hta ai n nga dum let Karai Kasang kaw "KACHIN" ngu ai a myu hpe n dai Singapore ICA hta tara shang byin wa na matu lam madun rit ngu n na a kyu grai hpyi ai.
Ngai sha n rai dai ten na Singapore de wunpawng sha ni yawng a kyu hpyi ga langai rai na re ngu kam ai.
May2006 hta ICA rung de bai sa n na, IC card kaw a myu"Myanmar" ngu mai galai na i ngu officer hpe san yang n mai ai bai nga ai. Raitim ngai na matu a hkyak ai majaw, gara hku galaw yang mai na ngu bai san yang, card htuk ai shara na officer kaba hte hkrum shangun ai.
Officer kaba hte mung n mai byin ai majaw kaga officer kaba ni hte hkrum na matu lajang ya ai. officer ni hte hkrum shaga ai shaloi 'Karai Kasang ,lam madun let Karai Kasang shingkang dan dawng na matu a kyu grai hpyi sai.
Hpang jahtum htum hta'Birth and Death Department'na kaba htum wa hte hkrum lu ai. "Hpa rai na galai mayu ai i?" nga shi san yang, myen mung hta n ta masha ni na passports shawk ai shaloi rung hta n yak na matu, ngai myen n rai tim shawa lang ai a myu Myanmar hpe hpe bai galai ya rit ngu a hkang hpyi ai.
Nang hta myen n re ai nga hpa sakse nga ai i?"
Nga majaw ngai na dai daw lekmat (Jinghpaw hte English) hpe madun ai." Laika shawn da u"nga ai majaw"Myanmar"galai ya na matu laika ka nga yang, Nang na Matu a myu"KACHIN" nga yang grau htuk na n re i?" nga shi san wa ai.
Ngai mung "KACHIN " nga ai gaw jaw dik htum rai tim Singapore ICA kaw code n nga ai majaw Myanmar hpe sha lata la ra na sai ngu htan dat ai. Ngai laika ka ngut daram rai wa yang, shi gawk kaw na pru wa let, ya nang a myu?
"KACHIN" nga ai hpe mai lata sai. Ya sha ngai code lajang bang dat ya ai."nga tsun ai shaloi ngai na myit hta Karai Kasang gaw hpyi yang jaw ai Karai, ngu ai hpe Chye ju grai shakawn kau sai.
Manu jahpu hpa shajan n hpyi ai sha lawan dik ai hku garum ya ai dai Officer kaba hpe mung Chye ju dum ga tsun let laika shawn da kau sai.
N dai mabyin kaw na ngai hkam la lu ai gaw mung dan langai hta teng man ai hku woi awn ai ni gaw grai ahkyak ai, mungdan masha ni mung madu na mung hpe a rawng la let jut shagu kaw na mungdan galu kaba lam hta (dai Officer kaba zawn) shakut shaja yang, Singapore zawn mungkan hta shim lam lu ai, awng dang ai mungdan ni law law nga wa na hpe kam ai.
Karai Kasang a chye ju san san a jaw e PR card ningnan hta a myu "KaCHIN"👈 nga ai hte1August 2006 hta Singapore du wun pawng sha langai hku shawng ningnan tara shang byin na matu hkam la lu sai.
Myen a su ya hpyi yang, lu na n lu na n chye ai. Wunpawng hku hpyi yang mung mai byin na gaw gadai n mai tsun lu ai. Raitim, a sak hkrung ai dai Karai Kasang hpe Singapore du wunpawng sha ni myit hta hkam sha let hpyi ai shaloi ,
Karai Kasang a ten u ai shaloi Hpa n rai ai ngai hpe shi jai lang let shateng ya ai lam mau hpa hkam la lu ai lam hpe Singapore du wunpawng myu sha ni a Jinghpaw wunpawng Hka lup hpung (Singapore)20 ning hpring chye ju shakawn poi masat Magazine hta kabu gara let sakse hkam dat n ngai law.
Zahkung Je Naw
( Wai Maw )


text:
Rung Hte Hkawm Chyai Lamang Shiga
Anhte a rung ni hte laika dip shabra ai shara ni hpe hkawm chyai na matu nang hpe saw shaga ga ai. Shara hte aten hpe tam yu u.
Georgia
Aerodromis Dasahleba 13th Street, No. 10
BILISI, 0182
GEORGIA
+995 32-276-23-59
Hkawm Chyai Lamang
Langai Ya kaw nna Manga Ya
8:30 a.m. kaw nna 10:30 a.m. hte 1:30 p.m. kaw nna 3:30 p.m.
Na ai aten: 30 minit
Dan Dawng Lam Ni
Chyum Laika hte seng ai laili laika ni hpe Azerbaijani, Georgian, hte Kurdish Cyrillic amyu ga ni hte ga gale taw ai. Nsen rim da ai hte video ni hpe mung dai amyu ga ni hte lu mai ai.


text:
时间:2017-12-14 17:21:02 来源:德宏团结报
Shata 12 nhtoi 11 ya jahpot, Sakhkung mungdo na ruyak matsan jahpan ko lom ai masha htinggo ni a ma marai 377 Mangshi nbungli gut ko nbungli jon nna, Jekyang de jong lung rot mat wa masai. Ndai go anhte mungdo 2017 ning muhtam hpaji sharin shapan singpro sinna jom pong mazum na nambat langai hpung shamu shamot mu re hte maren, shamu shamot mu ndai go matut manoi 2020 ning ko du galo hkrat wa na mu rai nna, htom hpang de matut manoi hpung gade no sa na hku rai nga ai. Shachyen dan ai hta chye lu yang, nambat langai hpung jong ma ni hpe sa ai sara marai 17 go mungdo sharin shapan gon rung, ginwang myu shagu na hprai dat ai ni rai nga ai, shanhte a lit go jong ma marai 377 hpe wunli lu ai hte jong shagu ko sa sa du na hku rai nga ai. Dai hta, jong shagu sara langai hprai nna shata mi hkan nga lom ai hte rau, jong ma ni hpe gan gon lajang lom rai na hku rai nga ai.
Ndai go jong ma woi ai sara ni jong ma ni a mying kap ai dazik htuk ya nga ma ai re.


text:
=================
Myu Tsaw share ninghkring ni hpang de mi wa ni na ning mu hpe shaleng dan mayu ai miwa ni tsun ai hta myen gaw IS hta grau ai du sat myu hpan re dai majaw munggu kaw sha gasat nga yang nmai na re mahkrai ni di ra ai hpe di run ra ai hpe run rai na shara shagu myu shagu lam kaba shagu de n gun dat na gasat na she madung rai wa ai hku miwa ni mu mada ai lam re.
Lama wa munggu kaw FUA ni dung kau ai she rai tim myen gwi gaw sa lai ten pi she nlu hkra manyi hkra ji grawng Langda ni hte gap taw na sha re.
Dai majaw myu kaba law law lam kaba law law de gade miman ntau n matsan dum taw ai sha gasat bang wa yang she mai na re nga miwa ni mu mada ai da.
Dai majaw Tsawra myit sha rawng taw yang gaw majan ndai dang na lam nmai byin ai ngu miwa ni mu mada ai .
Dai majaw galaw ra ai hpe gade miman ntau ai sha galaw gun hpai yang gaw awng dang na re da.
ZJ


text:
1. Ginru ginsa lamu ga madu, shadip shahpang ahkaw ahkang lu ai amyu ngu nna labau hta sakse nga ai.
2. Lamu ga dam lada nna nhprang sut hpring tsup ai ginra madu ai. Lamu marang shaning tup kaja ai, lu hka n-taw ai, shawa jahpan law gabrat ai lam n-nga ai (over population).
3. 21st Century hta ahkyak htum Mungkan ga na lamu ga ginra kaw shanu nga ai. (1.37bln Miwa, 1.31bln India, hte 625mln ASEAN a lapran na ginra.)
4. Mungdan Kaba ni hte Mung masa ginsup wa yang Myen Mungdan ting hpe Mung masa/Hpyen Masa hte shading sharai mai ai ginra.
5. Hkristan Makam masham hte Htunghkring masa lam hta zinlum nna Mung Masa lam hta mung woi awn ai Gindai nga nna, woi awn na atsam nga ai Ningbaw ni hpe mung shawa malawng madi shadaw ai.
6. Hpyen masa hta mung Southeast Asia dan hta ning tawn htum / magrau grang dik jahpan hta lawm ai.
7. Burma's National stability (Mungdan simsa) lam hpe hkra machyi hkra adawt lu ai atsam nga ai.
8. Hpu nau bawsang ni hpe woi awn nna (collective bargaining) pawnghpawm mung masa hpyi shawn chye ai.
9. Mungkan Rapdaw, Maigan mungdan ni, Hkristan Nawku Hpung Daju ni hte mung diplomacy kyithkai masa nga ai.
10. Ra ang ai madang du hkra laknak n-gun hte Mung shawa madi shadaw shanglawm ai n-gun nga ai.
11. Myen Hpyen Dap/Asuya gaw Mungdan ting a singular/anchored power (Ninggawn n-gun daju) tai lu na matu gaw KIO/KIA hpe shamyit/shamat kau ra ai ngu mu ai.
"Thucydides Trap" nga mung masa theory re.
Lahta na 1-10 hta na ahkyak ai lami laman ni naw nga ten hta mai kaja ai Mung masa shingwang de lu shang wa hkra shakut na matu gaw nang ngai yawng ai lit nan rai nga n-ngai.


text:
KIA Masat (2) Dap Ba, Masat (14) Dap Dung ginra, Ting Kawk mare Lwidwi sun kaw July (9) ya jahpawt manap Myen Hpyen Dap HK.L.Y (37) Dap na hpyen hpung ni hte KIA hpyen hpung ni gasat gala majan byin lai wa sai re.
Myen Hpyen Dap ni kawn gasat gala byin ai shara kaw na grup gra de laknak kaji kaba gap bun ai majaw Ting Kawk mare na sun sin nga ai Shadang Hpung Shin, Salang Hkyen Ram, Salang MangJa Tang Di Salang San Nai Teng hte Madu jan Mazung Nen ni kaw hkra hkala hkrum ai lam, ya aten dai hkala hkrum ai ni hpe Danai tsi rung kaw tsi gawn lajang nga ai lam buga masha ni shana wa ai kaw na chye lu ai.
KIA Masat (14) Dap Dung Ginra de Myen Hpyen Dap ni Jun (3) ya shani kaw nna htu shadut htim gasat nna laknak kaba hkrup mara gap bang ai majaw ginra Mung mare masha ni Danai muklum kaw hpyen koi yen nga ai re, Mung shawa n-nga ai mare kahtawng ni kaw Myen Hpyen Hpung ni arung arai ni shaw la kau ya ai lam na chye lu ai, July (8) ya shani hta mung N-ga Ga mare na Mung shawa ni a nta ni hpe adup hpaw nhtawm ra ai arung arai ni la kau ya ai lam ni nga nna KBC nawku hpung wang kata na dung lahkum hpun nba, solar jak ni hpe mung la kau ya ai lam nga ai.


text:
时间:2017-12-20 11:00:13 来源:德宏团结报
1. Madu hta hkan nna ningtuk rai lu sha wa ai npot nhpang
“Ningtuk rai galang mi lu sha shut jang prat tup don yak ai.”ga hko ndai go galang mi lu sha shut jang, gahtap nna don don rai tim zeng sha n lu don ai ngu tsun mayu ai re. Dai majo, prat tup ka-na hte tsan gang na matu go galang mi pyi n mai gajam chyam yu nga ai. Dai rai yang, nambat langai lang ningtut rai gajam mayu wa ai npot nhpang go gara hte re ta? Ndai lam hpe chye lu jang, ningtuk rai hpe koi gam kau lu nga ai.
(1) Ningnan ningtuk rai hpe n chye ai
Masha nkau, hpa bo go ningtuk rai re n chye ai hta n-ga, ningtuk rai jahten shaza chye ai lam hpe mung n chye re majo ningtuk rai lu sha wa ma ai. Grau nna go, Pyindu ningtuk rai, Yauhtuwan re ningnan ningtuk rai (Ka-la ningtuk rai) ni hpe masha lo malo ni garai n chye lu nga ma ai. Masha nkau chyahtam go, dai hpe ningtuk rai n shadu, lu sha dat yang ayin rong wa nna madu a hkumhkrang hpe jahten shaza wa ai lam n chye ma ai. Dai majo, mahkon ginsup pyo chyai re shara hkan, masha wanong hku nna ningnan ningtuk rai jom lu sha ai lam grau na-du wa nna, ningnan ningtuk rai lu sha ai masha wahpung grau lo wa nga ai. Shanhte go ka-ni hpro lu sha ai ni hte grai n bung nga ma ai, hpaji madang loi tso, ja gumhpro sut su re masha lo nga ai hta n-ga, ram ma ni grau lo nga ma ai.
(2) Mau ai myit hte chyam mayu ai myit
Ramma ni go mau myit grau rong ai, hpa hpe mung mau nna chye la mayu ma ai. Ramma ni mahkrum madup yom ai majo, madu n galo yu ai mu hpe grai sa galo chyam mayu nga ma ai. La-ma, shanhte a ning re myit hpe n lu shadip, gaja lam de n lu shayon la rai jang go, ningtuk rai lu sha ai n gaja lam de hkom sa mat wa chye ma ai. Ningtuk rai lu shakap ai ramma lo malo ni hpe jep yu yang chye lu ai go, masha lo malo ni ningtuk rai hpe mau nna chyam yu ai nga yang ayin lu sha shakap la ai hkrai rai ma ai.
(3) Ningtuk rai go ayin lu wa ai bo re hpe nau n kam, tinang madu hpe nau kam dinglai
Ningtuk rai lu sha ai masha lo malo ni, tinang nambat langai lang lu sha ai shong e go ningtuk rai n gaja ai hpe chye ai raitim, madu nan madu hpe nau kam dinglai, tinang ayin shakap la tim lu don kau na shadu ai majo ningtuk rai lu chyam ai rai ma ai. Nkau go, madu a nta masha ningtuk n lu don ai majo, dai ningtuk n lu don ai ni hpe kasi galo dan na matu, madu bai lu yu ai nga yang bai gadong bang mat ma ai.
(4) Pyo dinglai ai hte ningtuk rai lu sha ai hpe arong la
Ning re masha go nau n lo ai. Raitim, prat dep lam shachyut, arong mala, mano manang ni e hpang hkrat ai ngu, myit n hpro ai ngu na tsang ai masha mung nga ma ai. Ndai zon e masha ni go, ningtuk rai lu sha masha ni hte ningtuk rai dut masha ni hkalau ai hkrum jang, n yak ai sha ningtuk rai lu sha shakap la nna, tinang a manu dan ai prat hte tsom htap ai hkum gong hpe jasum kau sai.
(5) Myit hkam sharang n-gun kya, ruyak jamjau hkrum jang ningtuk rai hte myit shapyo
Masha a prat mi hta myu magup re ruyak jamjau hte myitru myityak lam chye hkrum gadup nga ai. Rai yang,myit machyi lam tsun shapro dan kau na masha n mu tam rai nna, madu a kro hta bang ton nna madu hkrai hkam sha yak ai masha nga ai. Kro hta bang ton ai nau lo, madu a myit hta n lu hkam sharang mat jang, myu magup re ladat hte myit shabran la chye nga ai. Ningtuk rai lusha ai go njo ai myit shalan ladat langai mi re. Ramma ni go hkum gong hte myit ni rot gaba kung wa ten rai nna, hpaji sharin myit lit li, mano manang ni hte ganing rai ganon mazum na hpe mung bai myit pu re hta n-ga, hkum kunglot wa ai shaloi gaju galim nga ai myit chye pru ai majo, jamjau jamhko myit ru myit yak ai lam byin chye ma ai. La-ma wa, ndai ten hta asong hkalau ai hkrum jang, ningtuk rai hta gadong bang mat na loi dik nga ma ai. Dai hta lai nna, hpong shingra de ningnan shang wa ai ramma ni go, bungli gata mat, sumtso sumra lam hten run mat, bungli sum mat re amu pru jang mung, ningtuk rai lu sha nna madu a myit shapyo la chye ma ai.


text:
Myen asuya dap gaw Jinghpaw mung Manmaw ginwang, N’mawk ninghtawn Wunpawng Mungdan Shanglawt Hpyen Dap, KIA Dung 15 dap hpe laknak kaba hte May praw 5, mani gap bun ai lam chye lu ai.
KIA Dapba 3 npu, Dung 15, Gauri Krung na hpyen dap hpe, Myothit hkridun Hk.M.Y 320 dap ni gaw yawm htum laknak kaba 8 lang gap bun ai re.
Ndai mabyin ntsa Laiza ginjaw na lit nga KIA du kaba Nhpang Naw Bu gaw “dung 15 maga Myen ni sinat kaba hte gap ai lam gaw nga ai. Raitim dai gaw shanhte maga hku na gap ai hpe gaw anhte hku na gap n htang ai lam n nga ai” nga nna Jinghpaw Shiga Dap KNG de shateng tsun ai.
Asuya dap gaw dai KIA Dung 15 makau, Dung 1 ginra KIA hpun lawk dap 2 hpe mung ndai sha praw 1 hte 2 ya laman gasat zing la sai re.


text:
Wunpawng Mungdan Shanglawt Asuya Dap Ba (5) ginra Da Sai mare makau na hta KIA myu tsaw share shagan ni hte myen hpyen dap hka-la-ya (142) ni February (19) ya shani daw hta laja lana gap gasat lai wa sai lam shiga na chye lu ai. N dai gap hkat ai hta myen hpen la (5) si hkrum lai wa sai hpe mung na chye lu ai.
DASAI KAW GAP MYEN (5) HKRAT
Wunpawng Mungdan Shanglawt Asuya Dap Ba (5) ginra Da Sai mare makau na hta KIA myu tsaw share shagan ni hte myen hpyen dap hka-la-ya (142) ni February (19) ya shani daw hta laja lana gap gasat lai wa sai lam shiga na chye lu ai. N dai gap hkat ai hta myen hpen la (5) si hkrum lai wa sai hpe mung na chye lu ai.
Labels: Jinghpaw Mung Shiga
6 comments:
- hkunman said...
-
Gaja sai Gaja dik sai, YeSu Hkristu hte Kawa Karai Kasang a- chyeju hpung shingkang gaw,KIO,KIA,Jing Hpaw Wunpawng Myusha yawng a-n-tsa dan hkung nga u-ga law,
- February 21, 2012 at 12:37 AM
- Anonymous said...
-
sat sat yawng sat....Myen ni hpe yawng sat gau u.
- February 21, 2012 at 2:09 AM
- Anonymous said...
-
KIA,KIO,a myutaw mungtsaw myit hpe shagrau ga ai loo.karai mung grau shaman ya u ga.myen ngu ai hpe pi n na mai mat hkra kasat shamyit kau ya rit.
- February 21, 2012 at 2:32 AM
- Anonymous said...
-
ndai zawn myen sawa ni hpe nkoi nyen gwi gwi kasat ai,myu tsaw share shagan ni hpe ngai htingnan u loi lawak hku nna grai chyeju dum let nachying wa sha grau nngai law,ja dazik hte mung tatut sha grau na ga ai,karai kasang mung sha grau na re law,ya na aten ahking hta myu tsaw myit grai kaba ai ni she si ntsang kasat gwi ai ngu mu ai,ndai zawn woi gap gwi ai wa gaw k.k hpe grai kam sham manoi manat ai wa nan rai na re.God bless this our troop.
- February 21, 2012 at 7:38 AM
- Anonymous said...
-
this is only very small victory, we need big victory
- February 21, 2012 at 12:13 PM
- Anonymous said...
-
sat mu nat mu nga ai ga ni gaw myen ni sha lang ai ga re wunpawng ni nmai lang ai, hpye hpe gsat na yawng mai nga ai, shiga grai mazawa ai baw rai wa ai. anhte wunpawng ni gaw tara nga ai myu sha re .
- February 21, 2012 at 1:15 PM


text:
Myitkyitna Mare Njang kawng (Thida lawk) kaw nga ai Kawa Salang Labya Tang ( U Sein Cho, n-nga mat sai ) hte Kanu Maran Hawn Pan Yan a shadang sha alat Shadang Labya Aung Mai Lat asak (17 ) Ning gaw lai wa sai 14.11.2009 bat kru ya shana 9:30 pm ten ram hta nta lakang ntsa kawn ginsup gumhtawn shut ai a marang e shi a baw kaw ningma kaba byin hkrum n-na ndum ndam rai tsi rung kaw du mat ai.
Tsi rung kaw shi hpe atsam htum hkra tsi lajng yu tim nlu mat ai majaw 24.11.2009 shana 10:pm ram hta Auckland tsirung kaba kaw n-nga mat wa sai re. Ndai ma Aung Mai Lat gaw ndai New Zealand Mungdan Auckland mare hta shi a kanu ji sara num Maran Roi Ja hte rau nga let Collage madang hta hpaji sharin nga ai wa re, shi gaw Gawdin ginsup ai lam hta grai ram ai hte nawku hpung kata hta mung dawraw dum let grai ap nawng ai shadang sha langai mung re.
Ndai zawn yawn hkyen hkrum ai lam a ntsa anhte NZ du J.W sha ni hte shi a manaw manag ni yawng mung shi a Kanu, kanau jinghku jinang yu ni hte rau grai yawn hkyen hkam sha lawm ga ai. Shi a moi mang hpe 27.11.2009 ya shani hta Auckalnd Swanson christan lup ding lup wa hta makoi mayang nalam hpe chyelu ga ai.
စကၤာပူကေန ကရာေတးေရႊတံဆိပ္ယူၿပီးျပန္လာတဲ့ Kachin
5 weeks ago


text:
Dai ni Nov 5 ya sha na gaw NZmung dan hta gawng dang (firwork ) gap gapaw ai nthoi rai nga ai. Hpa majaw ta nga yang Guy Fawkes ngu ai wa hpe myit dum ai lam rai nga ai ,shi gaw 1605 nov 5 ya hta England mung dan a hkaw hkam James(1) hpe nra ai majaw shi hpe sat kau na matu parliament nta npu de bawm hkam na prliament nta ting hpe kapaw ayai kau na matu hkyen lajang ai wa rai nga ai.
Rai tim shiga brawng mat ai majaw shi mawmawn ai lam ni htyen run mat ai hte rim hkrum mat wa ai,ndai zawn James (1) hkaw hkam wa a asak lawt lu ai lam hpe ndai zawn gawng dang gap let dai ni du hkra ga law ma ai.
NZ mung dan gaw England na htawt wa ai ni law na rai sam ai ndai zawn re htung ni mung htawt lawm sawa let dai ni du hkra wuwu didi ga law ma ai.Dai na gaw Welington mare daju hta masha mun lam yan gamawng hkawm let pyaw nga ma ai . lak lai ai gaw shaning tup gawng dang hpe ndai nhtoi hta sha kapaw na ahkang nga ai ,gawng dang hpe Nov 2 ,5 6;pm du hkra sha gat seng kaw mai ma ri ai,dai hpang kawn gaw shaning tup nmai ma ri sai hku re dai ma jaw dai na gaw na she lahpang na zawn nga le kaw pawng pawng nang kaw pawng pawng majan pa kaw du taw ai zawn she nga ai hku re .
Laga mung dan ni gaw shaning nnan New year celebrate hkan she gawng dang gap na wuwu didi rai tim NZ ga gaw zim hte zam rai nga ai .Ndai Guy Fawkes celebrate hta chyawm jaji rai nga ma ai.
Gawng dang gap poi
Dai ni Nov 5 ya sha na gaw NZmung dan hta gawng dang (firwork ) gap gapaw ai nthoi rai nga ai. Hpa majaw ta nga yang Guy Fawkes ngu ai wa hpe myit dum ai lam rai nga ai ,shi gaw 1605 nov 5 ya hta England mung dan a hkaw hkam James(1) hpe nra ai majaw shi hpe sat kau na matu parliament nta npu de bawm hkam na prliament nta ting hpe kapaw ayai kau na matu hkyen lajang ai wa rai nga ai.


text:
Living in hiding from Sai Kyaw Khaing on Vimeo.
Wanangjan
Saturday, April 9, 2011
Saturday, February 5, 2011
MYIT HKRUM LAKNAK
Anhte Wunpawng myusha ni a rawt malan hkrun-lam asak kaba wa sai hte maren, rawt malan ai lam mung grau grau na nden ja, marai rawng ra sai. Ndai lam ni byin tai wa lu na matu gaw nang, ngai, anhte Wunpawng myusha ni yawng hta lit nga nga ai. Lit nga ai hte maren ndai lit hpe MYIT HKRUM ai hte chyawm gun hpai ra nga ga ai.
Anhte Wunpawng myusha ni a rawt malan lam awngdang ai pandung de du lu na matu gaw 'MYIT HKRUM'ngu ai laknak hpe anhte yawng shawng chyawm gawgap shachyaw ra nga ai. Ndai 'MYIT HKRUM' ngu ai laknak hpe gawgap shachyaw lu na matu gaw, anhte a matu akyu nrawng sai Laknak dingsa, maza, mala ni hpe shawng a tsawm sha chyasan chyaseng, kabai kau nna myit nnan, laknak nnan hte matut na rawt malan hkrun lam hpe hkawm sa wa ga law.
Thursday, November 4, 2010
WOI myu nnan Jinghpaw Mung kaw mu
ndai lam hte seng ai shiga hpe hti mayu yang ndai kaw dip dat ga
Sunday, October 17, 2010
Mother Teresa a Mungga
Daini anhte ndai kaw rau sha, hkrum zup lu ai gaw Karai Kasang a chyeju nan rai nga ai. Hpa majaw nga yang, daini ngai hpe shagrau ai simsa lam hte seng ai kumhpa kaba a marang e, anhte yawng myit hkrum ai hte ndai Mungkan hta ngwipyaw, simsa ai hte rau sha, nga pra sa wa lu na matu anhte hpe kalang bai karum, madi shadaw, shadum chyahprang dat ya ai majaw rai nga ai.
Dai hte maren, Madu Yesu mung matsan mayan ni a matu kabu gara shiga gun sa wa ya ai wa rai nga ai. Hpung shingkang hte hpring ai, Karai Kasang rai tim, awu asin, matsat shabat re yubak mara nkap ai hta lai nna anhte hte maren re shinggyim masha langai sha rai nga lu ai. Anhte a matu kabu gara shiga lawm sa wa ai ngu ai hpe Madu Yesu a mungga ni hta dan dan leng leng mu lu nga ai re.
Ndai Kabu gara shiga gaw myit dingman ai ni yawng hpe myit masin salum, ngwi pyaw, simsa ai lam jaw ya sai. Madu Karai Kasang gaw Mungkan ga hpe grai tsawra ai majaw shi a Kasha shingtai hpe pyi jaw ya sai rai nga ai. Madu Karai Kasang anhte yawng hpe tsawra ai zawn, anhte mung shada da tsawra madi shadaw matsan dum hkat chye na matu hkaw tsun nga ai re.
Ngai gaw Madu Karai Kasang hpe tsawra ai raitim htingbu wa hpe gaw yu nlu nngai nga na tsun taw yang gaw hpring tsup ai lam nrai nga ai. Madu Karai Kasang hpe gaw tsaw ai, htingbu wa hpe gaw, nju taw yang gaw masu ai wa nan rai nga ai. Nmu lu ai Karai Kasang hpe gaw tsawra lu nna, tinang nan mu lu, kanawn mazum taw nga ai htingbu wa hpe gaw hpa majaw ntsaw ra lu a ta?
Bai matut na,
Wednesday, September 15, 2010
Du wa na ten ladaw hta pru wa na Windows Phone
Ndai Windows Phone nnan gaw du wa na ten ladaw hta Mobile phone gat lawk kaw shara la, dut shapraw na matu yaw shada taw nga sai re.
Daini na ten hta mobile phone technology hpaji lawan dik ai hte rawt jat taw nga sai majaw phone nnan pru shagu, naw mari lang na ngu,, sha naw myit taw yang, nnan bai pru wa wa re majaw, langai mi mung nlu mari lang ai, yu shalai kau kau re hku rai nga ai.
Ndai Windows phone nnan hpe du wa na 2015 ning ram hta lu mari lang wa na matu mai myit mada saga ai law.


text:
时间:2017-12-22 10:16:08 来源:德宏团结报
2. Dinghku hta hkan nna ningtuk rai lu sha wa ai npot nhpang
Nta dinghku go ma gasha ni hpe galu gaba wa shangun, hpaji sharin shapan ya, hkum gong hte myit jasat hkamja ai hte galu gaba chyechyang wa shangun ai shara gaja rai nga ai. Nta dinghku go myit ru myit yak ai shaloi na myit masin simsa shara, masha gaba ni pu ba ai shaloi hkring sa la ai shara re. Ningtuk rai lu sha wa ai npot nhpang go lo lo nga ma ai. Raitim, ningtuk rai lu sha ai masha hkum shagu, grau nna go ningtuk rai lu sha ai ma ram ni, shanhte a nta dinghku hte grai seng hkat nga ai:
(1) Dinghku hka nna gasha ni ningtuk rai lu sha ai
Nguipyo dinghku go ramma ni myit hkam gaja ai hte gaba wa ai shara re. Ganu gawa hka hkat mat, shing nrai nta masha ni nong e ga-li ga-lo rai yang, ma gasha ni a kro wang myit hpe jahten shaza ya chye nga ai. Ma gasha ni a myit ra lam hpe nta dinghku ko nna n lu shatup ya jang, shinggan de sa chye tam la nga ai. Shinggan de na mungkan go grai shuk shak ai re majo, nga pra hkum hkrum machyim garai n lu ai ma gasha ni go, n gaja ai hkalau hkrum jang n gaja ai lam de yong mat wa chye nga ma ai.
(2) Ganu gawa ni myit tsang makop ndu ai majo gasha ni ningtuk rai lu sha ai
Ganu gawa ni a lit go gasha ni hpe lu sha lam, bu hpun lam, nga machyu na nta re nga pra hkinjang galo ya ra ai sha nrai, shanhte a myit masin hte hkumhkrang jahten shaza hkra na hpe htang na matu, ganu gawa ni ma gasha ni a myit masin galu gaba, mano manang hte ganon mazum na lam ni mung no hkan myit tsang ya ra nga ai.
(3)Dinghku sharin shaga nhtuk nna gasha ni ningtuk rai lu sha ai
Shingna hte ma hpe sharin shaga sha ai go anhte mungdan moi na htung hta sharin sha ai ladat langai rai nga ai. Ning re myit jasat rong ai majo, ganu gawa nkau go ma hpe kam mara gayat nna sharin sha nga ma ai. Ramma prat na ma ni go, tinang a sari makop myit hte madu rai dum myit grai gaba ai majo ninghkap myit rong loi nga ai. Dai rai, ninghkap, lale, dinghku tara nhkan ai hku nna sari makop la chye ma ai. Ningtuk lu chyam ai alai go, shanhte ganu gawa ni hpe matai htang ai ladat langai rai chye ai. Ganu gawa hte ma ni madu myit shut dum ai shaloi go, myit malai hpang hkrat mat sai rai.
(4) Nta masha a n jo ai alai hta nang ai majo ningtuk rai lu sha ai
Nta dinghku langai ko ningtuk rai lu sha ai masha langai nga jang, ja gumhpro nlu mat, dinghku bya mat rai wa, shaloi nta masha ni masin pot nna ningtuk rai hkan lu sha nang chye ai.


text:
Jinghpaw Wunpawng Hkalup Hpung Ginjaw, La Magam Dap kaw nna woi awn galaw ai  7th lang na KBC La Ningbaw Ningla Sharin Hpawng hpe October (3) kaw nna October praw (8) ya shani du hkra Lahta Sam Mung Lashio Buga kaw angwi apyaw galaw ngut kre la lu sai lam chye lu ai.
Sharin Hpawng hta Ningbaw Ningla Langai mi hta nga ra ai myit jasat hte magam lit ni, Hkristan Dinghku Kawa La ni a arawn alai kasi, Amyu sha hte Kani Nanghpam Lam, Hkam Kaja asak hkrung lam hpe woi gaw gap ai kawa ngu ai gabaw ni hpe jawm sharin hkam la ai re hpe hpawng hta shanglawm ai Woichyai hpye yen dabang hkalup hpung la hpu-awn Hpt. Mahkaw Yaw tsun shana ai kaw na chye lu ai.
Hpawng lamang hta KBC shang wang kata ginwang kaw na Noq Mung Ginwang hte OKBC ni gaw nlu sa du shanglawm ai lam nga ai rai nna ngam ai Ginwang (14) kaw na buga kawa la hpu-awn ni marai (800) jan sa du ai lam nga ai re hpe mung chye lu ai.
Ndai Sharin hpawng hta Ginwang hte Ginwang kawa la ni hku hkau gawdin shingjawng lamang mung shana daw aten ni hta galaw ai rai nna Mungmau Ginwang Kawa La ni hte Lawu Ga Ginwang Kawa la ni Ninggang kashun ai hta Mung Mau Ginwang Kawa La ni gaw KBC La Magam Dap gawdin Lung Seng Ninggang hpe lu la ai lam chye lu ai.


text:
BY: KACHIN POLITICS WATCH AND RESEARCH NETWORK
DATE: 7/6/2017
Ya ndai du wa na ra ai praw (9) ya shani gaw 17 ning sharim tawn ai simsa lam htenrun mat nna Myen hpyendap hte anhte Wunpawng Mungdan Shanglawt Hpung/ Shanlawt hpyendap hpyen majan bai byin wa ai lam (6) ning ladu hkrum nhtoi bai du wa sai. (17) ning tup gap hkat jahkring nna buga ginra gaw sharawt masing hpe sha madung tawn, sut masa hpaga lam hpe sha n-gun dat re masa de gale mat wa ai Wunpawng Mungdan Shanglawt Hpung/ Shanlawt hpyendap hpyen dap gaw, saboi ntsa hta Myu sha lawt lam, mung masa rapra lam hpe galaw na matu pandung tawn da let masing jahkrat ai rai tim, Myen hpyen dap hku nna mung masa woi bawng ban ai lam n-nga ai sha, aten garawt let KIO/KIA hpe atsawp sha ngam mat na masing hpe jahkrat let, buga ginra bawnngring masing hte hkyaw masawp nna, mung shawa masha ni hpe hkalem hkalau di nna, sut masa ahkaw ahkang jaw ai zawn woi galaw let, Jinghpaw mungdan kata nga ai hpun kawa, nhprang sut gan hte bumlang hkaraw nga ai ashu ashan du hkra hkawt-hket rai mat na daram Wunpawng mungdan hpe shaza kau ya masai.
(17) ning laman hta Myen ni gaw, KIO/KIA hpe sha hkalem ai nrai, Jinghpaw Wunpawng mungdan kata hta sinat chyu pala n kapaw ai sha, Wunpawng ramma ni namhpan malu masha hta len mat nna htenza mat na masing kaba hpe mung shaw dat masai, ndai gaw sinat mahku n-ngoi ai sha, Jinghpaw ramma ni htenza mat jang rawt malan hkrun lam mung agrawp mani mat na re ngu ai hpe tsawmhtum dik ai masing hpe jahkrat nna ladat amyu myu, maw lanyet amyu myu hte katsi majan galaw dat masai. Dai katsi majan a lam hpe atsawm nhkawn hkrang ai anhte myu sha ni mung ndum ndam rai nna, dai katsi majan panglai hta len kau hkrum ai madang de du hkra katut sha kau saga ai. Dai lam hte seng nna sakse hku yu ga nga yang KBC woi awn ai nanghpan kani pat jasan masing hta mahtai pru chyalu rai nga ai hpe yu maram chye ai ni yawng asan sha hkawn hkrang chyalu rai na re.
Myen hpe yu ai shaloi tsaban 21 panglong zuphpawng mung, NCA lamang mung, simsa lam bawngban ai mahkrun mung, rawt malan hte myu sha lawt lam hpe baw ndap lu hkra shamyit ai masing hku nna sha galaw nga ai ngu nna maram yu yang nshut na re ngu mu mada lu ai.
Hpyen dap gaw sinat laknak hte jahkrit shama ai lam, anhte mungdan na shaw la ai nhprang sut kaw nna lu ai gumhpraw ni hte maigan kaw na madang dep ai sinat laknak ni mari la rai nna anhte mungdan madu ni hpe bai sat nat zingri ai ladat hte galaw taw nga ai hte maren, Aung San Su Kyi wa mung, Tsaban 21 Panglong zuphpawng hte Myu sha bawsang ni a, Amyu sha lawt lam, Mungdan lu lam hpe
ladat hte masing jahkrat ngai ai hpe mu lu nga ai.
Ya hte na No.2 lang na Tsaban 21 Panglong zuphpawng hta Myen ni gaw, dai zuphpawng grai awngdang sai law, nga nna garu ma ai, anhte KACHIN POLITICS WATCH AND RESEARCH NETWORK hku nna mu mada ai gaw, dai zuphpawng hta shang lawm ai masha ni gaw, Myu sha dat kasa madang hku nna tara shang shangun dat ai dat kasa gadai mung nlawm ai. Lama wa myu shad at kasa hku nna tara shang sa du shang lawm ai lama wa nga ai rai yang ga shadawn hte hkrak rai nna anhte
de sakse hte madun wa marit. Dai sakse hpe yu nna anhte bai sanglang dan ai lam galaw na ga ai, Ya galaw taw nga ai Simsa lam hte seng ai lam yan ni, NCA, Tsaban 21 Panglong zuphpawng ni gaw 2008 ning ningpawt ninghpang gaw da tara kata hta rimrawng na matu san tawn ai U-Lawng kaba re, dai hpe asan sha chye nga ninglen shang lawm ai ni gaw, mungdan lawt lam hte myu sha lawt lam hpe teng teng galaw ai masa nre sha, dai a marang e ai ahkaw ahkang la na madang hta tsap ai hku rai nga ai ngu nna sha dinglik maram yu lu ai law.
Nkau shiga lawk hkan, facebook hkan e mara tawn ai tinghkrai ningmu ni hpe mu ai shaloi, No.2 lang na panglong zuphpawng hte UN Special Envoy nshanglawm ai lam hpe mahta nna tsun ai masa ni hpe mu lu ai, nkau mi myit na ma ai, UN kaw na dat kasa ni nlung jang gaw No.2 tsaban 21 Panglong zuphpawng gaw grai wa tara nshang ai ngu nna myit la sawn sumru la na ma ai, UN hku ana gaw nshang lawm tim hpa nra ai nga nna mu yang mu na ma ai, hpa majaw law nga yang UN hku nna shi a policy hta mungdan lahkawng a lapran na mang hkang nrai yang gaw grai was hang lawm dawdan hparan na lam n-nga ai, shanhte hku nna mu ai gaw No.2 lang na Tsaban 21 Panglong zuphpawng gaw, mungdan langai a dinghku mang hkang she re, mungdan lahkawng a lapran hta byin nga ai mang hkang nre majaw nshang lawm ai masa hku nna mu la tim nshut na re ngu kam ai.
Mungdan langai gaw simsa lam hpe teng sha gaw gap ra ai hpe mungkan shyingyim masha ni gaw asan sha chyena hkawn hkrang ma ai, mungdan langai simsa lam nga ra ai hpe anhte
hku nna mung hpa mi ningdang shara n-nga ga ai. Rai tim mungdan lawt lam, amyu sha lawt lam hpe ningsin htawng de woi gumpye bang wa ai baw simsa lam hpe gaw Jinghpaw Wunpawng amyu sha rai ga ai marang e tsepkawp lu hka la na nrai nga ai.
Dai majaw, Myu sha sari hpe anhtu hkra shangun ai lam, mungdan lawt lu lam hpe tsinyam panglai de woi ganawng mat ai lam ni hpe gaw tsepkawp madi shadaw lu na nrai nga ai. Mungdan lawt lam hte mungdan lu la na lamyan gaw myu sha ni a matu kaba htum ai mung masa pandung rai nna, myu sha ni a matu kaba htum ai sari mung rai nga ai. Myen ni woiawn nga ai munghpawm gaw anhte a matu akyu rawng ai nrawng ai hpe atsawm sha dinglik nna, myu sha yawng a matu teng teng awng padang lu na lam hpe madung tawn ai dawdan hparan ai lam byin wa hkra jawm shakut yang she mai sana re ngu nna mu mada lu ga ai.
SHUT AI, JAW AI HPE SHADA MARA SHAGUN NGA NA MALAI MYU SHA YAWNG A MATU AKYU RAWNG AI HPE MYIT GA
Lam shagu hta hpring tsup nna shut ai lam n-nga hkra lu galaw na matu sharin ya lu ai dakasu jawng gaw ndai mungkan hta n-nga ai. Dai majaw shada tsawra lakawn lanawn re myit jasat hte mara raw, hpaji jaw, awngdang lam hpe madung tawn ai myit jasat gaw ahkyak madung rai na re.
Myu sha yawng a gawng malai tai ai myit jasat gaw, tinggyeng akyu hte tinggyeng dawdan lam hpe kauda nna, myu sha ni yawng a matu myit masa dam lada ai hte myit masin chyinghka hpaw let myitmang dawdan sa wa ai lam gaw mungdan hte myu sha ni yawng a awng padang lam de woi du na re ngu nna kam ga ai. Ningbaw ningla galaw nga ai ni gadai rai tim, tinang shut shai wa ai lam hpe shading sharai ai lam nga wa yang asan sha gwi gwi hkapla lu ai atsam hte myit masin rawng na mung grai ahkyak nga ga ai.
Shadum jahprang mayu ai wa mung, jahten sharun ai masa hku nre sha, grau nna mahtai kaja hpe lu la na matu madung tawn ai myit masin hte hpaji jaw ya lu ai wa nan tai ra saga ai. Internet, Facebook, Line, Chatting prat ndai hta masha law malawng gaw akyu rawng ai hku jai lang chye nga ma ai, rai tim nkau mi gaw dai zawn re technology hpe shada matsa mawa ga hpe tsun hkat, mara shagun hkat, njaw ai shiga shatam ni hpe pawt mayu ai myit hpe sha machyu nna hkrup mara tsun jahpoi hkat ai lam ni hpe galaw nga ai ni mung nga nga ma ai. Dinglun hkat ai gaw kaja ai maga de shading sharai wa lu na matu shadum jahprang hkat ai lam rai yang, yawng a matu akyu rawng wa lu na rai nna, shada n-gun jaw hkat ai gaw awng padang hpe n-gun jaw ai lam hku nna byin pru wa lu na re.
Tinang myit hpraw san ai, myu tsaw myit jasat kaja rawng ai rai yang, shada pawt ai lam hpe madung ntawn ai sha, tinang tsun shadum mayu ai lam hpe kaja manu htap htuk dik ai ladat hte, shawa masha daw tsa a matu kasi la hpa byin tai ai ladat hpe jai lang let shadum jahprang hkat lu ai rai yang, kaja dik ai mahtai hpe jawm shachyaw lu ai amyu ni tai na gaw, teng sha byin wa mai na lam rai nga ai. Shadum jahprang hkrum ai wa mung, shadum jahprang hpaji jaw ai lam hpe atsawm sha hkamla nna tinang a shut nga ai lam hpe gram sharai kau na myit masin hkamla lu ai kyang lailen nga ra na rai nga ga ai. Dinglun mara shagun ai hpe sha hkrit tsang nga nna, ahkyak ai lam hpe gwi gwi dawdan na matu myit ungang mat ai ningbaw ni nbyin na matu mung tinang a hkum hpe bai shadum la chye ra na ga ai.
Mungdan lawt lam, myu sha lawt lam hpe gaw gap lu na matu gaw, hpaji machye machyang hpring tsup ai amyu ni tai lu hkra shakut ra nga ga ai. Grau nna gaw ya kaba wa ai ramma ni gaw ndai hpe grau nna myit dum ra nga ga ai. Mung masa hpe woiawn na rai tim, myu sha lam yan hta woi awn na rai tim, wuhpung wuhpawng hpe woiawn na rai tim, hpaji kungkyang ai ladat hte woi awn chye ra ai prat rai mat sai. Dai majaw hpaji byenya nkung kyang ai ni rai ga yang, myu sha sari hpe gaya woi jahkrum ai mabyin ni bai gahtap wa na hpe makawp maga ra saga ai law.
By James Alex
Jame Alex kpmrn21@gmail.com


text:
时间:2018-08-10 11:16:12 来源:景颇人
①Shata 8 pro 5 ya shani, ginjo dat sumla hkrung sutgan pogram hta shapoi ai《Shingni su ai Miwa mung myu mare》 lado 2 nambat 1 lang Yinnan Sakhkung hte Chunghkyin Nan-chon ni pya madun shingjong hkat nna“Myu mare nsam” madun ai ko, hkringmang daju Chyu En Lai a gahpu a gasha Chyu Byin De, Myen mung mi na hkringmang daju Wu Pa Rui a gasha Dunuiyi Pa Rui, Myen mung mi na hkringmang daju Wu Nu a gasha Dutan Tan Nu re ni pya madun shingjong pyinra ko sa du nna Sakhkung ni hpe n-gun sa jo ma ai.
①8月5日,中央电视台财经频道播出《魅力中国城》第二季首轮竞演云南德宏与重庆南川竞演“城市名片”环节中,周恩来总理的侄女周秉德,缅甸前总理吴巴瑞之女杜内依巴瑞,缅甸前总理吴努之女杜丹丹努同时登台为德宏竞演助力,成为该环节最大的亮点.三位总理及后人与德宏有何渊源?点击图片了解背后的故事.
②Shata 8 pro 7 ya shani, “Sakhkung mungdo ko ma hkum num langai shata n-gu ai ma shangai nna sai hkrang O ra gadon dik nga ai” nga ai shiga shabra du ai htom, mungdo gaba hte mungdo tsi mawan yo Shada rapdo, Hkunmyin hte Sakhkung mungdo sai gon dap re rung dap ni grai myit maju jung ai hte, seng ang rung dap na woion ningbo ni lawan ladan rai Hkunmyin sai gon rung ni hte matut nna nbungli hte shadang 1250cc du ai sak sumri hkye mawai sai hto yu wa shangun nna, ma hkum num dai a sak sumri hkye mawai ton lu sai.
②8月7日,“紧急!!!德宏州一待产妇因早产急需O型血”的消息在朋友圈传开后引起了省州卫计委,昆明和德宏州中心血站等部门的高度重视,部门负责的相关领导对接协调后决定立即从昆明中心血站空运5个单位治疗量1250cc的血小板救急,州中心血站也积极号召志愿者捐献血小板备用,当天上午就有30名志愿者积极参加筛查,其中有11人符合采集标准,血站立即加班加点开展采集工作,采集了6人6个单位治疗量的血小板.目前,该患者生命体征平稳.
③Shata 8 pro 7 ya shana de, Sakhkung shi wunhpom myithkrum shi laika dap ni hte Myen mung Jinghpo mungdo Myitkyina shi laika dap ni Mangshi ko hpaji jom jo hkat dung jahta zuphpong hpo ma ai. Lahkong maga na ni go shi laika jom galai yu hkat, shi laika hpaji jom jo hkat rai nhtom, hpaji masha shaman shakyang hkrat wa ai lam, 《Paupo》 shi laika shabra ai masa lam re ni hte seng nna hpaji jom jo hkat rai ma ai hta n-ga, shiga jom pong mazum lang sa wa na hte seng nna sen mung jom htu da rai masai.
③8月7日下午,德宏传媒集团德宏团结报社与缅甸克钦邦密支那报社合作交流座谈会在芒市举行.双方围绕稿件互换,媒体交流,人才培训,《胞波(缅文)》报发行等展开了交流,并签订了媒体合作协议.
④Ndai lapran sha ngut kre ai “Krowang myit n-gun hte mahkon mangui hkon” ngu ai Yiannin tsi mawan ningdo 2 mungdan ginhkyom nau lata shingjong poi hta, Sakhkung Jinghpo amyu sharot hpaji sumru hpung Jinghpo nu num mahkon mangui hpung ni jamjau hkam let shakut shaja nna, shingjong gasa hpung 16 ko nna ginhkyom shingjong shang na matu amat nambat 3 lu la nna, shingjong poi bai matut shang na hku rai sai.
④在刚刚结束的“心有力量歌声响亮”益安宁丸杯第二届合唱大赛全国总决赛预选赛上,由云南赛区选送的德宏景颇学会民间艺术团景颇大妈团不畏强手,从十六个赛区代表队中“突围”,以总决赛预赛第三名的佳绩晋级.
⑤Ndai lapran, Fudan dakkasu jong na sumru dinglik jongma hte lahta tsang dakkasu jongma marai 10 go lawu tsang na sharin shapan lam hpe gram sharai sa wa na nga myit let, Nongba gat mare na ma gaji jong ko aten nhtoi 10 ya laman e “Hpaji shachyam nna myit mada lam shabyin” ngu ai shamu shamot mu wa galo ma ai.
⑤近日,来自复旦大学的十名研究生,本科生怀着改善基层教育的热忱,参加由复旦大学公益社团烛心社主办的阅读夏令营,在陇把镇中心小学进行了为期十天的“圆梦蒲公英,烛火照梦想”活动.
⑥Yinkyang ginwang Sinchin ginwang do 2018 ning ningdo 4 mungdung si kunghpan laili bu hkom poi hpe, shata 8 pro 4 hte pro 5 ya shani tsomhtap ai “Sam buga mungdung si nambat 1 gahtong” La-lau ko hpo galo lai wa sai. Poi laman hta, jut shingno shagu de nna du sa ai manam ni go gashun gashe rai mungdung si mari sha ma ai, shingjong dut ai hta, mungdung si hkum mi sha gumhpro lap 3500 lu dut la nga ai, mungdung si lu dut ai gumhpro yong hpon lap 14400 re, lu dut la ai gumhpro hpe Sinchin ginwang do na ru yak ai jongma ni hpe garum la na hkyem nga ma ai.
⑥盈江县新城乡2018年第四届麻榔文化旅游节,8月4日至5日在美丽的“傣乡麻榔第一村”拉劳举办.活动期间,八方来宾尽享拉劳风光,品尝麻榔香甜,领略傣家风情.值得一提的是,此次麻榔争霸赛中拍卖的麻榔单个最高拍卖了3500元,总共拍卖资金为14400元,拍卖资金将全部用于新城乡“金秋助学”项目.(Gale aiGareng Ma Mun


text:
‘Myen Mung Pu Noi’ nga nna mying gumhkawng ai Jinghpaw hkyen share ninghkrin Nsang Awng La gaw mungdan gawng malai hku nna, Egypt hkyen share ninghkrin Mohamed Ali hte March 18, hpawt ni Yangon Tu-wana ginsup wang e shana de hkying 6 hta htwi hkat na re.
Shawng de htwi hkat dang ai shaloi, tinang amyusha dawng hkawn sharawt wa sai Nsang Awng La gaw MMA (Mixed Martial Art) hkyen hpan hkum ginsup ninghkrin rai nna, shi hte htwi hkat na Mohamed Ali gaw Wushu Champion ninghkrin, rai nga ai.
Ya ten du hkra htwi hkat poi labau hta, Awng La gaw 16 lang dang, 9 lang sum hte Mohamed Ali chyawm gaw 10 lang dang, 7 lang sum re.
Ndai poi gaw Awng La a matu shawng n’nan lang kanu Myen mung e shingjawng ai rai nna, shi nan mung “ndai poi gaw ahkyak ai. Tinang mungdan kata htwi hkat ai hpe lak lak lai lai hkam sha ai” nga tsun wa ai re.
Asak 31 ning Awng La a dai daw buga gaw Jinghpaw mung Myitkyina, Du Mare rai nna 2014 Amerikan Andrews Dakkasu kaw hkailu hkaisha jawng lung nga ten MMA hkyen ginsup hpang wa ai re.
Shi a chyinghkai kawa Slg. Nsang Tu Awng gaw Jinghpaw Wunpawng Amyu Sharawt Hpung (PKDS) a ningbaw langai mung rai nga ai.
Awng La a MMA bandung gaw ‘One Championship’ hta awngdang ai hpang tinang dai daw buga e bai hkyen sharin jawng hpaw na matu masing re lam shi a website hta ka da ai re.
Bai nna 2012 October 13 Jason Louck hpe htwi badang dip la ai ten, Awng La gaw Jinghpaw mung hpyen yen tsin yam masha ni a matu shi lu ai shingjawng kumhpa gumhpraw nkau hpe garum lai wa sai re.


text:
Thursday, November 26, 2015
SAN COLUMBAN JAU TAI JAWNG KAWN SHAGRAU
Jau Tai Jawngma Usa rai nga ai Slg. Paul Kaiji Naw Awng hpe November (24) ya shani galaw ai San Columban Jau Tai Jawng (50) Ning Hpring Ja Jubali Poi hta shagrau lekmat hte shagrau hkrum lai wa sai. Shagrau lekmat hpe Kawa rai nga ai Sara Kaba Henry Kaiji Gam kawn hkap la ya nga ai.
Posted by Kaiji Naw Naw at 5:53 AM 0 comments
Wednesday, November 18, 2015
DOMINI SAVIO KAIJI SUT DAN HKAWNG MADU HTA YUP PYAW
Danai Mare kaw shanu nga ai Slg. Peter Kaiji Gam Hpang hte Jan Labu Pri Ja yan a tsawra ai kasha Dominic Savio Kaiji Sut Dan Hkawng (Asak - 4 ning shata 9) gaw November (17) ya jahpawt hkying (2:30) ten hta Madu Yesu hta yup pyaw mat wa sai. Tsawra ai Kasha Dominic Savio Kaiji Sut Dan Hkawng a Wenyi Karai Kasang a tsawra matsan dum ai hte Sumsing Ja Mungdan hta htani hta na ning ngai nga lu u ga.
Posted by Kaiji Naw Naw at 5:46 PM 0 comments
AUGUSTINE KAIJI LUNGSENG AWNG KASHIN KAMUN HKAM LA
Hopin Mare hta shanu nga ai Sara Kaba Henry Kaiji Gam hte Jan Monica Nhkum Kai Htang yan a Kashu, Slg. Paul Kaiji Naw Awng hte Jan Elizabethzin Sumlut yan a tsawra ai shadang sha alat Augustine Kaiji Lungseng Awng hpe 2015 October (25) Chyoipra ai Laban shani Fort Worth Mare na Holy Family Catholic Nawku Jawng kaw Karai Kasang hpe ap ya ai Chyoipra ai Kashin Kamun hpe Wa Jau Jaff a lata hta hkam la lu sai.
Posted by Kaiji Naw Naw at 5:37 PM 0 comments
Saturday, September 12, 2015
AUGUSTINE KAIJI LUNGSENG AWNG
Sara Kaba Henry Kaiji Gam hte Jan Monica Nhkum Kai Htang yan a Kashu, Helen Kaiji Lungseng Pan a kanau, Augustine Kaiji Lungseng Awng hpe August shata (23) laban jahpawt hkying (6:03am) ten Harris Methodist Tsirung Kaba, Fort Worth, Texas USA kaw Kanu yan Kawa rai nga ai Slg. Paul Kaiji Naw Awng hte Sumlut Elizabeth Zin yen kawn hkam kaja ai hte shangai chyinghkai la lu sai.
8.5 lbs
22" high
August 23, 2015
Sunday 6.03 AM
Harris Methodist Hospital
Fort Worth, Texas, USA
Posted by Kaiji Naw Naw at 9:14 AM 0 comments
Monday, April 13, 2015
AH DWI ELIZABETH NHKUM BAWK HKAWN MADU HTA YUP PYAW
February 15, 2015 (Laban) Shana daw hkying (6:00) ten Madu bai woi la hkrum sai annau ni a tsawra ai Ah Dwi Elizabeth Nhkum Bawk Hkawn. Ah Dwi ngwi pyaw ai ja mungdan hta htani htana ningngai nga lu u ga.
Posted by Kaiji Naw Naw at 10:39 AM 0 comments
Saturday, April 4, 2015
HELEN KAIJI LUNGSENG PAN KASHIN KAMUN HKAM LA
Helen Kaiji Lungseng Pan gaw 2014 November 23 ya Laban shani Fort Worth na Holy Family Catholic Nawku Jawng kaw Wa Jau Jeff Poirot a lata hta Kashin Kamun hkam la lu sai.
Posted by Kaiji Naw Naw at 10:29 AM 0 comments
HELEN KAIJI LUNGSENG PAN
Sara Kaba Henry Kaiji Gam hte Jan Monica Nhkum Kai Htang yan a kashu Helen Kaiji Lungseng Pan hpe Karai Kasang a shaman chyeju jaw ai ngwi pyaw hkam kaja ai hte 2014 August 15 ya shani USA Mungdan, Taxes Mungdaw, Fort Worth Mare na Harris Methodist Tsirung Kaba kaw shangai chyinghkai la lu sai.
Posted by Kaiji Naw Naw at 10:17 AM 0 comments
Subscribe to: Posts (Atom)


text:
Ndai Marip amyu lakung lama htinggaw mying ni hpe dep sagawn la lu ai made hpe ka bang da ai re.N ka lawm ai Marip amyu lakung lama htinggaw ni mung, law law naw nga shajang nga ai majaw, kadai rai tim matut nna sagawn shachyaw kabang jahkum shatsup la mai ai.
Sagawn la lu ai Marip amyu lakung lama htinggaw mying ni gaw,
MARIP, NAU RAI, NJA, LAI SAI, HUHA, MANPANG, NINGRANG, NBU, NDAWNG, N-GANG, LA-UNG, HPAU DE, HPAUTE, LAGANG, WAWN, NAWNG HKU, GALUNG, NPROI, DINGLA, [N dai Dingla amyu ni hta,Marip Dingla, Lagang Dingla,N-gang Dingla, Sumlut Dingla re ai amyu lakung lama ni mung nga ma ai]
SHINGYAU,HKA SHAWN, LAJAU, DINGSI, YIHKU, JA TAWNG, HTINGNU, HKA MAI, KALAT,WULAW BUM, NUM BRU, LA SA, HTINGBAI, NWANG HKANG,MARIP LAMAWNG NWAWT(ningwawt), SHAROI,JA WA, NDE, SHAPAWM, RUMMAI, NSHA TU, N -GAN, HPAU TUNG, NHPAI, HKAU KA, NDING, DINGRIN, GUMTSEN, JAHPANG, SUMLUT, WOI LANG, NING WANG, KUM YANGLAWA, WADAT, [Ndai Wadat amyu lakung lama ni hta Magawng layang chyang maja Wadat lakung lama ni mung nga ma ai].
UM,HTING-YANG, SINGNAN,TSAP, HPAU RE, LASI, WOISU, SHINGBAN, SINGBEN, HKYI NAWNG, NAWT HKANG, URI, [Ndai Uri amyu lakung lama ni hta mung,Maran amyu lakung lama Uri amyu ni mung nga ma ai] HKA BA, HKA LAWN, SUHPUM, ZINGHTUNG, DA LANG,C HYANG DINGSI, KINSI, LUNGJA, NUM NU, SABYE, BAU, NGA BAW, WA NDU, MA MANA, KUMTAI, HPAU DAW, HPAU ROI, NBAU TU, BAT, MALAI, MAGAU,WAGA, KINSA, GUMSHA, GAM SHA, SING YAU, LAZUM, UNG SAU, HKANG SAU, NUMSHANG, LANA [Ndai lana amyu lakung lama ni hta mung Maran amyu lana lakung lama ni mung nga ma ai],
JA DUP, NAI, GUMTUNG, SHING NANG, KUM NEN, SUMLANG, LAJA, LAJI, KINJA, BUM SIN, NAI DING, NSEN [Ndai Nsen amyu lakung lama ni hta mung ,N hkum Nsen,Hka sha Nsen,Magawng layang Nsen,re ai amyu ni mung nga ma ai.]
JUM, NGA SU, SA TU, NDU, NDEN, NHTANG, MAWOI, HPAU MYA, JAIWA,H PAU GUN, {N dai hpau gun lakung lama ni hta,Jasen hpau gun,Sumlut hpau gun,Mahkaw lakung hta na Hpau dun re ai lakung lama ni mung nga ma ai] SHARU, KUM MAW, NPAU, KAWNG, NLANG, HKUM, HPAU WAI, NGA NDANG , PAU HKUM, HPAWP, BWI HKYAM, NSAU, NWAWN, HPAU TSEN, MANAM [Ndai manam amyu lakung lama ni hta mung ,Maran manam,lahpai amyu manam re ai lakung lama ni mung nga ma ai].
HKRAI NGA, UM LANG, GINSHANG, DAU DA, GAMHING, MAWHIK, MANGGA, MUNG NUN, HKA HKRU, MIWA, HPAU HPU, GALI,MAN LUNG, SAI MAN, MYI SHI, NLAM [N DAI Nlam amyu lakung lama ni hta Marip Nlam,Magawng layang chyang maja nlam,Hprup Sumpra sha Nlam re ai amyu lakung lama ni mung ngama ai].KUMHTAT [Ndaia Kumhtat amyu lakung lama ni hta mung ,Marip amyu Kumhtat,Lahtaw amyu Kumhtat re ai lakung lama amyu ni mung nga ma ai].
Ndai Marip amyu lakung lama htinggaw mying ni hta nka lawm ai mung law law naw nga shajang nga ai.Dai majaw kadai rai tim tinang a matsaun labau hte htinggaw mying ni hpe sagawn ka shachyaw la mai nga ai.(hugawng@gmail.com) kaw laika shagun hpaji jaw jat mai nga ai.
** Matsing.....
Wunpawng Htunghkring laika ,HKINGHTAWNG, kaw na ka bang da ai...


text:
Rung Hte Hkawm Chyai Lamang Shiga
Anhte a rung ni hte laika dip shabra ai shara ni hpe hkawm chyai na matu nang hpe saw shaga ga ai. Shara hte aten hpe tam yu u.
Venezuela
Av. Intercomunal La Victoria-El Consejo
Frente a La Mora II
LA VICTORIA 2121 ESTADO ARAGUA
VENEZUELA
+58 244-400-5000
Hkawm Chyai Lamang
Langai Ya kaw nna Manga Ya
8:00 a.m. kaw nna 11:00 a.m. hte 1:00 p.m. kaw nna 4:00 p.m.
Na ai aten: Hkying hkum mi
Dan Dawng Lam Ni
Chyum Laika hte seng ai laili laika ni hpe, Venezuelan Lata Masat Kumla Ga hte kaga amyu ga manga hte mung ga gale taw ai. Dai ni gaw, Guahibo, Pemon, Piaroa, Warao hte Yukpa ni re. Venezuela hta nga ai Yehowa Sakse 140,000 jan a galaw ai lam ni hpe woi awn ya ai.


text:
时间:2018-07-18 10:46:50 来源:德宏团结报
Kajin jai hpe nam tsi mawan hta ga Baren nga ma ai, shi a hkum shan kya nna jahku lo ai, dihpro jahkai 70% rong ai dusat jahkai re. Wuhkyi wahkyi hte hpun kawa lap, maza mala namhpun hpe lusha shatai nga ai, kaga dusat ni hpe zon wushat n-yo ra nga ai hta n-ga, yi sun hkauna hpe lamu ga madi manyap ginron shakya ya lu ai, grup-yin maza mala jasan jaseng ya rai nga ai. Bai nna lohtam ai U Wa, hka Nga ni hte kaga dusat ni a dihpro rong ai wushat washat shabyin wa ai npot nhpang nan rai nga ai.
Mungdan lokadat ninghkring ni kajin jai hpe dinglik zinghka hkrat wa ai lam madung 6 rai nga ai:
1. Kajinjai hpe nam tsi mawan galo mai ai.
2. Kajin jai hpe shinggyim masha a hkumhkrang hkamja na lam hte, malu masha tsa tsing tsi, tsi ntsin ni galo ai hta mai lang ai.
3.Kajin jai hpe num ma ni a myi man shatsom jahpro sama tsi hte, dusat a wushat washat ni galo lang mai ai.
4. Kajin jai hpe gat mare myu ginra grup yin na maza mala jasan jaseng ya shangun mai ai.
5. Kajin jai hpe U, Wa, Hkaipyet, Brangtai hte Nga Lapu, Zaibru htu, Taukok Taubren ni a wushat galo da ai.
6. Kajin jai a hkyi namhpun hpe galo shapro ginra zinghka da ai.
Kajin jai a hkyi namhpun hpe nampan ni hkai shalat re hkan, manu dan ai hkyi namhpun shatai mai ai. Anhte a mungdan gata hta Kajin jai hkyi namhpun a gat manu tun mi gumhpro lap 1000 jan dan ai. Shingrai Kajin jai rem ai ten lado gadun nna, brat lawan, rem ladat n-yak ai, arang dat gum- hpro yom nna akyu yi-ngam tso nga ai.
Kajin jai rem na ten lado: Yom htum ten nhtoi 40~60 ya rai jang lado mi hku lu rem dut sha sai, laning mi hta lado 6~9 lang mai rem dut sha nga ai, lamu ga mu mi hta tun 2~3 daram lu rem nga ai, lama wa gonhkang gaja ai rai jang mu mi hta tun 5 daram lu rem nga ai.
Ya ten na gat manu go lamu ga mu mi hta gumhpro lap hkying 8 hte mun mi daram rai nga ai.
Mungkan hpaga yumga galai gajai gat yang hta, hkrung ai hte jahkro kau nna dut sha ai gumhpro lap gadi 240 du nga ai hta n-ga, laning mi hta 20% daram lawan ai hku rot zinghka hkrat wa nga ai. Tsun ga nga yang, Kajin jai shinggyim masha ni a matu akyu jashon lu nga ai lam hpe mu mada wa sai.


text:
Shanhpyi laika labau sawk ai kahpu kawa ni hpe shawng nnan hkungga jaw dat ai.
Moi shawng de anhte Wunhpawng sha ni shanhpyi laika ju adup sha kau sai nga nna n-gup maumwi tsun hkrat wa ai hpe na matsing da nngai.Ngai kaji ai ten kaw nna ya du hkra kam hte n kam gayau gaya ngu ai.Tsun jahta ai ni nga yang mung maju jung nna madat ai. Rai timung dai hpe ngai tup hkrak teng na re ngu garai n kam nna ung ang ai lam byin ai. Shanhpyi laika nga teng, n nga teng ya aten du hkra mahtai sak se kadai mung hkrak garai n lu madun ai.
Shanhpyi laika n nga ai rai yang, ganing re kaw na shanhpyi laika a lam tsun hpang wa ai. Nga ai rai yang ganing rai mat mat ai ngu ai lam hpe myit sawn yu ai shaloi; Laika ngu sawn mai ai “ Maka Kumla” lama ma gaw nga lai wa na sai ngu hkam la nngai.
Rai yang, dai MAKA KUMLA gaw shanhpyi hta ka ai mai byin sani? Ju adup sha kau ai gaw mai byin na a ni?
Shing-ra malu masha hpring ai Wunpawng ginra hte Wunpawng ni a myit masa ntsa mahta nna sawn yu na lam nga wa ai.
Anhte Wunpawng ni gaw kaji kawa ni a jahtawng (si shakram da ai arai) arung arai ni hpe pyi shaning aten na na mahkawng kyem da chye ai, Dai hte maren tsawm ai laklai ai arung arai lama ma lu hta yang mung “Hkanhpa” ngu nna kyem zing da chye ai amyu rai ga ai; shamat ayai kabai kau ai gaw n mai byin ai.
Bai anhte Wunpawng sha ni shanu nga ai ginra shara shagu hta ashu ashan, namlap namlaw, namsi namsaw, mayin machyaw, ninghkrun naitung, sha mai ai alap makrung matsun ni taw ntsang nga ai shara hkrai re. Lu sha kyet kansi garut nna ju adup sha kau ai mung nrai na re.
Ya du maten sawk tam garai n lu ai laika gaw, shanhpyi hta ka ai mi rai yang rai, kaga lama ma hta ka ai rai yang rai, masha prat ban hte ban hta shainggyim masha yawng e manu n shadan n jai lang ai majaw mat mat, n nga mat ai lam rai na sai.
Ya prat jepa maisau hta ka ai Jinghpaw laika ndai grai tsawm grai hkrak ai. Nsen mung hkum ai daram lu pru ai, English Alphabet hte gyin shalat da ai re majaw laika jak laksan gyin shalat la na mung n ra ai, Dr.Ohla Hanson hpe chye ju dum ai.
Jepa maisau laika lu ai latsa ning jan nga sai rai timung, anhte amyusha ni yawng Jinghpaw laika hpe atsawm hkrak garai n chye ra ga ai. Laika hkum jai lang ai loi li shai hkat ai, laika si kaji ka lang ai hte laika hkum kaba ka lang ai ni n bung ai, “g” hte “k” ka jai lang ai n bung ai, laika hkum shani jai lang n hkum ai, n kau mi maigan laika hte gayau kau ai. Gashadawn; “naps;wef; kaw tajumf sha ai wa grai tqif n ajy ai, xkdifckH mung n jaw ai, shara mung grai npfywf dik ai” nga nna tsun ai. Tsun ai wa dai hku tsun jang ka matsing ai wa mung dai hku ka wa ra ai. Hpa lama mi raitim gayau ai law wa jang jahtum e gaw gayau hkrum ai mahtang mat wa ai.
Myu mare kaba hkan nga ai, maigan sumtsan ga hkan nga ai, Wupawng amyusha media magam gun ni ram daw hkum nna Laiza Muklum kaw 2016 ning, November (17/18) hta kalang, Media hkrumzup hpawng galaw ai kaw shanglawm lai wa ni ai. Zuphpawng hta tinang galaw nga ai magam bungli shachyen ya ai, tinang a bungli hta kade daram yakhkak ai, masan sa ai lam ni hpe mung shada da shachyen shaga tang madun ai lam galaw ma ai.
Rai yang ya aten du hkra anhte Jinghpaw laika hte ka shapraw ai, Shi laika, Journal, Magazine, ni kade wa n nga ai, lata layung kadaw pyi garai nhtum ai. Galaw shapraw ai ni mung dingyang matut ndi galaw shapraw lu ai lam n nga ai. Galaw magang yawm magang, grit yawm chyum htum wa magang, jahtum e hkring ra mat ai kaw kre ai.
Jinghpaw laika ka sharawng ai masha n law ai, laika ka ai ni madang tsaw hpaji lu na laika n lu ka bang magang, laika mari hti ai masha n nga magang, mari hti n-gun jaw ai n nga magang laika ka ai masha n nga magang jinghpaw laika hti sharawng ai masha n law ai mayak nga ai nga nna zuphpawng lawm ai Kachin Media shagu sumtang tang madun ai hpe na chye lu ai.
Wunpawng ni hkum gu dek Jinghpaw laika hpe manu shadan jai lang yang gaw lani hte lani laika madang rawt jat wa na lam nga ai.Shanhpyi laika gaw mat sai. Ya lang nga ai jepa maisau laika mung anhte Wunpawng ni jai lang ai lam n nga jang, jahtum e shanhpyi laika zawn mat mat ai laika byin wa mai ai.
N jai lang jang manu n dan sai. Manu n dan jang malap kau sai. Malap kau jang bai tam n mu sai. Tam n mu jang mat mat sai.
Kumshan


text:
April 12-16 du hkra galaw na Thinggyan (Hka Jaw Poi) hpang ai lahkawng ya hta sha, Myen hte Htai mung kata Hka Jaw Poi pyaw hkawm ai mung masha si hkala hkrum ai jahpan grau grau jat wa nga sai re.
Myen mung Mandalay hta sha poi laman mawdaw sengke adawt, shada adup hkat re majaw tsi rung du ai hkala hkrum masha marai 250 jan rai nna, si ai gaw marai 7 du sai lam Mandalay shiga lawk ni hta mu lu ai.
Bai nna htingbu Htai mungdan Hka Jaw Poi hta April 12, mani na laman marai 52 si nna, 431 gaw hkala hkrum ai lam Htai asuya pyada dap ni tsun ai re.
Si hkala hkrum ai ni hta 36.7% gaw mawdaw ladu lai shachyang gau ai majaw rai nna, 26.9% gaw tsa chyaru nang let gau ai majaw re lam pyada ni tsun ai. Bai nna laga 80% lawu gaw sengke adawt ai majaw re lam chye lu ai.
Matut nna Myen mung mare kaba Yangon Hka Jaw Poi hta gaw manghkang n byin na matu pyada n-gun 8,000 hte shimlam jaw nga ai lam chye lu ai.
‘El Nino’ ngu ai du hkra ladaw ladu lai gahtet jat wa ai majaw Myen hte Htai mungdan asuya gaw dai ning Hka Jaw Poi hpe ‘mandat’ shayawm kau sai hte hka jaw ai lamang hpe mung aten masat kau sai re.


text:
Jinghpaw mungdaw dingdung Putau kaw lamu marang law nna bum hka ni kaba ai majaw mare kahtawng nkau Laban shani kaw nna hka hpyen hkrum nga sai re.
Lahta Shang Gawng, Lungmu Dam, Wa Sar, Mu Ngur, Pu Tawng hte grupyin mare kahtawng ni, yawng dum nta 400 jan hka shang lim wa ai hpe dai ginra masha Slg. Awng Hkam, ya na zawn Jinghpaw Shiga Dap KNG de tsun ai.
“Laning mi a matu htun tawn ai mamdum ni hka shang mat ai. Hka pe 4 daram du hkra tung wa ai. Nta npu htap e sengke tawn ai, wa lawng tawng ai, yawng hka lim mat ai. Na htu jak ni yawng hten ma ai.”
Hpaji jawng 3 mung hka shang ing nga ai hte, lam mahkrai ni mung hten mat ai majaw laika sharin na yak hkak nga ai lam shiga matut tsun ai.
Ndai zawn hka hpyen hkrum ai hta ya ten du hkra seng ang ai asuya maga dap ni ta tut sa garum jaw ai n nga shi ai majaw lu hka hte garum ntum ni ra nga ai lam chye lu ai.


text:
Myitkyina tsi rung kaba kaw Madalay na Ceft Lip ang Palate sara wun Daw Kyu Kyu Swe Win woi aw nna Jan (11) kaw na (14) ya du hkra manu jahpu nla ai shaga lajang ya na lam chye lu ai.
Tsi tsi lajang la mayu ai ni gaw December (15) ya shani hpang jahtum tawn nna tinang hte ni nawn ai(ျပည္နယ္မိခင္န့ဲကေလးေစာင့္ေရွာက္ေရးအဖြဲ ့ ) kaw mying jahpan bang mai sai lam, mying jahpan bang da ai ni yawng hpe tsi tsi lajang ya na re lam chye lu ai.
Ya na zawn manu jahpu nla sha ga lajang ya ai lam gaw (ျပည္နယ္မိခင္န့ဲကေလးေစာင့္ေရွာက္ေရးအဖြဲ ့) hte hkingdun nna galaw ai re hpe mung chye lu ai.


text:
时间:2018-07-11 09:52:51 来源:德宏团结报
(Shata 7 pro 6 ya na do)
3. Ganing re lamu ga hta gala hpalun hkai na?Hkai shalat sa wa na shong hta ayi ganing di galo lajang ton na?
Gala hpalun hkai na lamu ga go loi sung htat, aga ginro ga sau rong, hka shalen shapro manu nna hka jo loi, lamu ga loi ra tsom, ajan krung, 2~3 ning daram hta gala hpalun n hkai yu ai zaibru ga shing nrai nau n gumchya ai lamu ga hta rai na.
Abong hkai na shong e, aga hpe galau gale kau ra ai, mu mi hta yat tsom sai wahkyi wa-hkyi namhpun kungkyin 2000~3000 daram hpe aga gata de galau gale bang ton na. Dai htom, aga hpe li-mi 25 a lahta de bai galau gale nna, gale galau di aga hpe bai galo shara li-mi 1.5 daram re amyuong galo ton, dam de li-mi 40 daram rai na, makau grupyin hta hka shalen shapro kau na hka hkong mung no wo ton ra ai.
4. Gala hpalun abong hpe gara hku htot hkai na?
Mayu e go Zhinmin hpang e mai htot hkai sai. Rai yang ginra hte ginra na gahtet gatsi shadang loi shai ai nga yang, lama htingra lado hta ninglum lum lawan ai shara hta go, jau hkai jau prut wa, jau tu gaba tsom wa, shatang gaja nna shadang tso rai nga ai. Gala hpalun abong li-mi 10~15 daram tso jang mai htot hkai sai. Lamu nyip ai nhtoi lata nna, aga hpe galang bai htu ginro na, maza mala namhpun hte aga gayau gaya di nna, galo ton sai amyong ntsa hta bang nna, wa hpun gang de li-mi 20×15, nhku sung de li-mi 7~10, n- hkun mi hta abong 1~2 hkai nna, aga hpe atsom dip nhtom, ahka bai jo kau jang ra sai.
1. Gala hpalun tu gaba wa ai aten lado hta gara hku gon lajang na?
(1) Abong hkai jat
Abong htot hkai ai hpang, nkau mi si mat re lam nga ai, dai hpe lawan hkan hkai jat la ra ai, shing rai jang she tu ra tsom, tu bong tsom ai, mu mi hta wahpun mun 2~3 daram rai ra ai.
(2) Anam tsan shot lajang
Gala hpalun go aru apot nau n sung ai tu rai myu mi re majo, aru tu na madung go aga gata li-mi 15 daram hta sha rai nga ai, aga gata na pot lamyi laman ni mung ga ntsa lam li-mi 10 daram hta sha re, dai majo, anam tsan shot lajang ai shaloi nau n mai sung ai, nambat la- ngai lang nam shot tsan ai shaloi go abong tu krung wa ai shaloi rai na. Nambat lahkong lang go wahpun tu wum wa ai shaloi rai na. Nambat 3 lang go gala hpalun dan rep la kau ai hpang e, ginsa ai apot ni tsan gabai kau nna, abong ningnan tu sha- ngun na. Nambat 4 lang go shata 9 daram hta rai na, anam atsing ni tsan lajang, n shot shamu ra ai. Nambat 5 lang go mangai lado htum wa de shata 10~11 hta, gala hpalun shu la kau ngut ai hte galang bai shot lajang nam tsan kau rai na,ana rong ai hkro si mat sai ni hpe tsan gabai kau nat kau ai hpang namhpun bai shatai na.
(3) Namhpun hkan bang
Abong tso de li-mi 15~20 du ai shaloi, mu mi hta jit namhpun kungkyin 7~8 shing nrai nta namhpun kungkyin 1500 bang nna, ahka loi bai bang dat rai yang gaja ai. Yi-nam shang wa ai hte maren nambat langai lang dan rep la ai shaloi, mu mi hta nta namhpun kungkyin 1500~2000 bang yang, abong ningnan tu prut pru wa ai li-mi 10 daram hta go, dai makau yang e nhkun htu nna nta namhpun kungkyin 600 daram shing nrai Luson-an (硫酸銨) kungkyin 12 bang ton na. Mangai shang na shong hpang hta nambat lahkong lang ngu na gala hpalun mai dan rep ai shaloi, ladat ndai hku nna namhpun mai sho lang sai. Yinnan ga hta go shaning ting hta gahtet gatsi shadang lum nna, hkyen hkrat htu wa ai ten hta raitim nambat 3 lang ngu na no mai dan di la nga ai, ndai lang hta go nta namhpun hpe madung nna lang na, lama mu mi hta nta namhpun kungkyin 2500 ko yu-hku (油枯) kung- kyin 50 hte gayau ai htom, amyong lapran hta nhkun htu nna bang ton nhtom, hpang shaning htingra lado du jang prut pru wa ai gala hpalun go ara sha rai nna, wahpun gaba lawan rai nga ai.
(4) Ningdung mahti di kau
Lamu hpong tsom ai shaloi gala hpalun a ningdung do mahti di kau ya yang, lakying kying lawan nna, nsi lo pru na matu akyu rong nga ai. Grau nna go sha no garan hkai shalat ai abong ni go, tu pru wa la- nyan nga ai majo, ningdung do mahti di kau ya jang, tu wum lawan nna lohtam shu la nga ai.


text:
Hpakan lungseng maw hta Myen asuya dap hte Wunpawng Mungdan Shanglawt Hpyendap KIA lapran May 10, dai hpawt daw gasat gala majan byin wa sai lam chye lu ai.
KIA Dapba 2 npu Dung 6 daju Nam Jan Hku maga Myen hpyen hpung ni lung wa ai majaw laja lana gasat gala majan byin wa ai lam hpe Hpakan mare masha langai tsun ai.
Bai nna shani ka-ang hkying 12 daram e Maw Wan lawk hta bawm langai kapaw wa ai lam ginra masha ni tsun ai.
Matut nna mana hkying 10 daram e mung Seng Tawng Pyada sin tap langai mung kadai re n chye ai ni a bawm hte kapaw gasat hkrum ai lam matut chye lu ai.
Mali ya laman gasat majan hta asuya dap hte Sam hkyeng pyitusit maga si hkala lam law wa ai majaw asuya maga hpyen nbungli lang wa na hpe mung shawa ni tsang nga ma ai re.
Ya na majan hta Myen maga Ts.K.Hk (7) (Hpe Hkung, Sammung dingda) npu hpyen hpung ni hte Sam hkyeng pawng hpawm dap ni shang lawm ai lam chye lu ai.
Ndai May praw 5 kaw nna daini du hkra byin ai majan hta KIA maga mung hkala nba hte mat taw ai hpyenla ni nga ai lam KIA shiga ni hta chye lu ai.


text:
KNG, Myitkyina - Marang htu ai matut manoi masum ya hkawt, mana sawng dik htu ai majaw dai hpawt daw kaw nna Jinghpaw mungdaw mare daju Myitkyina mare masha ni hkawm sa hkawm wa yak ai hte hka hpyen hkrum sha nga ai re.Myitkyina, mare lawk shagu ngu na kaw hka hpring gabrat mat nna, sawng dik gaw Du Kahtawng, Myo Thit Gyi hte Aye Mya Thaya mare ni hta re.
Ya na zawn hka hpring gabrat ai gaw, Mali Hka tung kaba wa ai majaw n re sha marang kaba htu ai majaw rai nga ai re.
Lamu marang a majaw dum nta, laika sharin jawng hte lam n’maw ni hka lim mat nna lai s alai wa yak mat ai hte, nta rem dusat dumyeng ni hpe shim ai shara de htawt sit kau ra ai madang du mat ai re.
Raitim, daini shani ka-ang kaw nna lamu marang bai yawm mat ai hpang shara nkau hta hka bai hkrat mat sai lam chye lu ai.
Lai wa sai 2004 ning Mali Hka kaba maw ru byin ai hta Myitkyina ting hka lim mat nna, mare kata asuya laika sharin jawng ni nhtoi bat 2 pat kau ra sai re. Ndai kalang gaw, Mali Hka kaba ai majaw n re sha, lamu marang a majaw Myitkyina chyauman bu ni hka hpyen hkrum sha wa ai rai nga ai.


text:
KIA Masat (4) Dap Ba, Masat (9) Dap Dung ginra kata shamu shamawt chyinglau hkawm nga ai Myen hpyen Dap Tatma (11 hte 55)
Uncategorized
KIA hpyen hpung ni hte Myen hpyen Dap ni gasat gala majan byin
KIA Masat (2) Dap Ba, Masat (14) Dap Dung ginra, Nam Hkam mare mayan de shamu shamawt chyinglau shang wa ai Myen Hpyen Dap
Hpakant lam hta hka kaba nna mung mare masha ni hkawm sa hkawm wa yakhkak hkrum
Hpakant lam hta lai wa sai bat laman kaw nna marang htu sawng nga dingyang re majaw hka kaba wa nna mung mare masha
KIA Masat (10) Dap Ba, Masat (17) Dap Dung ginra kaw gasat gala byin
KIA Masat (10) Dap Ba, Masat (17) Dap Dung ginra La-shio maga kaw nna Lau Kai de lung wa ai Myen Hpyen la hte
Myu Tsaw Online garum hpung kawn Je Yang hpyen yen dabang de sa du garum ningtum jaw
Myu Tsaw Onlin Garum Hpung kawn Online n tsa hta shinggyin la lu ai Alu Ja Gumhpraw ni hpe Je Yang Hpyen Yen Dabang
Hkai lu Hkai sha shara bai galai jaw ai lamu ga hpe mungmasha ni nra sharawng ninghkap
Lap Patawng Ginra hta miwa mungdan na Wan Pau Company kawn Mungshawa ni galaw lu galaw sha ai ginra kaw Magri Nhparang htu shaw
Myen Hpyen Dap Kawn Mung Masha Nga Ai Mare Kahtawng De Laknak Kaba Gap Bun Na Lam Tsun Jahkrat
Kamiang Byuha Mu (ေမကစုိးျမင့္ေအာင္) gaw lai wa sai July (2) ya shani hta Hpakant lam Kum Tsai zup mare, hte Lidu lam Kum Tsai
Laiza Muklum kata san seng ai Hka jai lang lu na matu hka jen lawng galaw nga
Laiza muklum kata shanu nga ai Mung mare masha ni hte hpyen yen Mung shawa ni san seng ai hka jai lang lu na
Waimaw Myen Asuya Immigaration Kawn Mai Na IDPs Camp kata na hpyenyen mung shawa ni a (အိမ္ေထာင္စု) hpyi
Mai Na Hpyenyen Dabang Hta Shanu Nga Ai Hpyenyen Mung Shawa Ni A jahpan hte nta masha yawng lawm ai group sumla hpe Waimaw
Myen Asuya hte Myen Hpyen Dap kawn Danai hpyen yen ni ni hpe hpyen yen hku nhkap la ai lam tsun
Myen Hpyen Dap ni kawn Awng Lawt mare na hpyen hprawng wa ai hpyen yen mung shawa ni hpe Awng Lawt mare de bai


text:
Ndai March 18 hta Myen dapnu 66 kaw nna rim woi mat wa ai, Lahta Sam mung, Kutkai makau Manje buga na mare masha marai 35 gaw Bukda hpungkyi jawng e masum ya tup san jep zingri hkrum ai hpang bai lawt wa sai re.
Shanhte hpe rim jep ai lam gaw mare kata nga ai “tu-pung (gumlau)” ni a mying chye mayu ai majaw re lam Manje mare masha langai KNG Jinghpaw Shiga Dap de tsun ai.
Myen nit sun ai “tu-pung” ngu ai gaw Wunpawng Mungdan Shanglawt Hpyendap (KIA) hpe tsun ai lam re.
Hpungkyi jawng e masum ya tup rim jep ai hta, shana rai yang tinang a labu palawng hte tinang hpe bai gyit hkang da ai re lam, Manje mare masha langai tsun ai.
Mare uphkang salang ni hte mare salang myit su ni gaw Myen hpyen ni hpe mare kata “gumlau (ta-pung)” n nga sai ngu sen htu ai hte dat dat ya ai lam rai nga ai.
Raitim, dai marai 35 hpe gaw shi ya laman tinang a yi, hkau na, bungli dabang de ‘n mai pru hkawm lu na’ ngu nna Myen hpyen ni matsun da ai lam, lahta na mare masha tsun ai.
Bai nna Manje hpung up sara a nta hte kaga mare masha ni a nta masum mali hpe mung shang gasawk tam nhtawm nta kata shinggan yawng hpe sumla gayet la mat wa ai lam mung chye lu ai.
Lahta Sam mung e February 26 KIA dapba 6 tara shang hpaw jat ai hpang, dai hpe ja ja n hkap la ai Myen asuya gaw hpyen n-gun 3,000 jan dai ginra de shalun tawn sai re. Ya ten KIA Dapba 6 hte gasat poi kaba byin ai lam n nga ai sha buga masha Jinghpaw ni hpe n tara rim jep zingri ai lam ni galaw nga ai re.


text:
(17) Lang na “Nhkum Hpunau ni a Hkrumzup Bawngban Hpawng kaba hte
Hkumnum Myit Hkrum (Dai Rum) Sut Manau Poi” hta Mungdan Asuya hte
Mayu Dama, Hpunau ni yawng ahkum ara sa du shanglawm ninggun jaw la na matu
hkungga let saw shaga dat ga ai.
Hkumnum Myit Hkrum (Dai Rum) Sut Manau Poi” hta Mungdan Asuya hte
Mayu Dama, Hpunau ni yawng ahkum ara sa du shanglawm ninggun jaw la na matu
hkungga let saw shaga dat ga ai.
POI MAHKYEN
8 - 4 - 2010 ya shani - Manam Zup
9 - 4 - 2010 ya shani - Manau Nau Hpaw
10 - 4 - 2010 ya shani - Zuphpawng hte Nau Gup
11 - 4 -2010 ya shani - Nbu Bra (Poi Bra)
Poi Shara - Nba Prang Ja Mare, Hka Wan Kawng.
-
Kani Nanghpam Hte Seng nna KIO A Sadi Jaw Ndau Laika< Prev


text:
Saturday, November 30, 2013
CHYEJU DUM POI
TXKBC a Chyeju Dum Poi Lamang hpe November 28 , 2013 ya hta Rev. Maran Hkun San hte TXKBC Hpung Masha ni rau sha jawm let galaw la saga ai...
Posted by Texas KBC A Lam at 8:25 PM No comments:
Tuesday, November 5, 2013
NO. ( 1 ) LANG NA TEXAS KBC A LA HPUNG KANAWN MAZUM HPAWNG
No. ( 1 ) lang na Texas KBC A La Hpung kanawn mazum hpawng hpe, November 3, 2013 laban shana daw hta Slg. Lagwi Chang Hkaw a Dum Nta hta galaw la lu saga ai... Du wa na ladaw ni hta Texas KBC La Hpung Hpawng hpe matut manoi galaw sa wa na matu, saw lajin dat ga ai...
Posted by Texas KBC A Lam at 11:04 AM No comments:
KANU MUNGDAN NA SARA KABA YAN HTE...
Kanu Mungdan na du sa wa ai, Rev. Dr. Hkalam Sam Sun , Rev. Chyang Maja Tu Shan yan hte Texas KBC Hpung Masha Ni Hkum Zup Bawng Ban Hpawng hpe October 26-27 2013 hta hkrum zup bawng ban jahta la lu saga ai...
Posted by Texas KBC A Lam at 10:53 AM No comments:
TEXAS KBC (2) NING HPRING CHYEJU SHAKAWN AKYU HPYI HPAWNG
Texas KBC a (2) ning hpring chyeju shakawn akyu hpyi hpawng hpe Karai Kasang A Chyeju san san hte October 27, 2013 hta a ngwi a pyaw hte galaw la lu saga ai. Kanu Mungdan na du sa wa ai Tsawra Hkungga ai Rev. Dr. Hkalam Sam Sun hte Rev. Chyang Maja Tu Shan yan shaman ga tsun let hpung dim la ngut sai...
Posted by Texas KBC A Lam at 10:41 AM No comments:
Thursday, November 22, 2012
Posted by Texas KBC A Lam at 10:04 PM No comments:
Subscribe to: Posts (Atom)